hotchpotch/miracl-hf-unified huggingface dataset:
ทะเลทรายคาลาฮารี
ทะเลทรายคาลาฮารี () เป็นทะเลทรายในทวีปแอฟริกาใต้ มีเนื้อที่ 900,000 ตร.กม. (350,000 ตร.ไมล์) ครอบคลุมพื้นที่ในประเทศบอตสวานา และบางส่วนของประเทศแอฟริกาใต้และนามิเบีย มีปริมาณน้ำฝนน้อยมาก ในฤดูร้อนมีอุณหภูมิสูงมาก มีปริมาณน้ำฝนราว 3–7.5 นิ้ว (76–190 มม.) ต่อปี
จากการที่มีพอมีฝนตกอยู่บ้าง ทำให้ทะเลทรายคาลาฮารี ได้ชื่อว่าเป็นทะเลทรายที่อุดมสมบูรณ์และเปียกชื้นที่สุดของแอฟริกา มีสัตว์ป่าอาศัยอยู่มาก สภาพภูมิประเทศเป็นทุ่งหญ้าสลับกับต้นไม้ มีลักษณะคล้ายทุ่งสะวันนา ในอดีตทะเลทรายคาลาฮารีเคยมีพื้นที่กว้างขวางไปจรดถึงทะเลทรายสะฮาราทางตอนเหนือ ปัจจุบันอุณหภูมิในช่วงเวลากลางวันที่แดดร้อนจัดอาจสูงได้ถึง 70 องศาเซลเซียสบนพื้นดิน และในเวลากลางคืนก็มีอุณหภูมิถึงขั้นติดลบ
ทางแยกต่างระดับศรีนครินทร์
ทางแยกต่างระดับศรีนครินทร์ () เป็นทางแยกต่างระดับแห่งหนึ่งในพื้นที่เขตสวนหลวง กรุงเทพมหานคร เป็นจุดตัดระหว่างถนนศรีนครินทร์ ถนนพระราม 9 และทางหลวงพิเศษหมายเลข 7 และนอกจากนี้ ทางแยกต่างระดับศรีนครินทร์เป็นทางแยกต่างระดับรูปดอกจิก (Cloverleaf) อีกแห่งหนึ่งในประเทศไทย
วันนี้ที่รอคอย
เจ้าน่านปิงนรเทพ องค์รัชทายาทแห่งเมืองคีรีรัฐต้องหนีออกจากเมือง เพราะเจ้าพ่อถูกเจ้าอาช่วงชิงบัลลังก์ตั่งทอง จนเสด็จพ่อต้องทรงปลงพระชนม์ชีพพระองค์เอง เขาหนีจากเมืองเกิด พร้อมกับ เจ้าแม่ และ เจ้านางม่านฟ้า น้องสาวบุญธรรม มายัง เมืองไทย จากนั้นแต่ละคน ก็แยกย้ายกันไปคนละทิศละทางตามชะตาชีวิต โดยเจ้าน่าน ปิงนรเทพ เติบโตมาโดยการอุปการะของ เจ้าฉินเย่ห์ นักธุรกิจฮ่องกง ณ ปัจจุบัน เขาคือ เจ้าซัน นักธุรกิจหนุ่มผู้มีอนาคตก้าวไกล ส่วนเจ้านางม่านฟ้า ถูกส่งไปอยู่กับครอบครัว นายทหารทางเมืองเหนือ เธอคือ บราลี ในวันนี้ เจ้าซันรู้มาตลอดว่า บราลี คือ เจ้านางม่านฟ้า และเฝ้าติดตามมาตลอดด้วยความห่วงใย
ปี 2536
เอเบอร์ฮาร์ท เมล
เอเบอร์ฮาร์ท เมล (; 20 เมษายน ค.ศ. 1935 — 29 มีนาคม ค.ศ. 2002) เป็นนักฟันดาบสากลชาวเยอรมัน เขาได้รับรางวัลเหรียญทองแดงในการแข่งขันทีมฟอยล์ในโอลิมปิกฤดูร้อน 1960 นอกจากนี้ เขายังเป็นผู้ฝึกสอนฟันดาบสากล ซึ่งนักเรียนที่ประสบความสำเร็จมากที่สุดของเขาคือ เด็นนิส เบาเออร์ และวีระเดช โค๊ธนี โดยทั้งสองต่างได้รับเหรียญทองแดงในโอลิมปิกฤดูร้อน 2000
มลิกา กันทอง
มลิกา กันทอง (; 8 มกราคม พ.ศ. 2530 ที่อำเภอโพธิ์ทอง จังหวัดอ่างทอง — ) เป็นนักกีฬาวอลเลย์บอลหญิงทีมชาติไทย ตำแหน่งบอลโค้ง เป็นหนึ่งในนักวอลเลย์บอลทีมชาติไทยที่ได้เล่นวอลเลย์บอลอาชีพในต่างประเทศ ปัจจุบันเล่นให้กับทีมนครราชสีมา
มลิกามีมารดาชื่อ เสทื้อน กันทอง
มลิกา กันทอง มีชื่อเล่นว่า ปู เกิดเมื่อวันที่ 8 มกราคม พ.ศ. 2530 จบการศึกษาปริญญาตรี จากคณะวิทยาศาสตร์และเทคโนโลยี มหาวิทยาลัยรัตนบัณฑิต ส่วนเส้นทางสู่วงการวอลเลย์บอลนั้น มลิกาได้รู้จักกีฬาวอลเลย์บอลครั้งแรก เมื่อตอนอายุ 12 ปี ขณะกำลังเรียนอยู่ชั้น ป.6 จากนั้นในช่วงมัธยม มลิกาได้รับการฝึกซ้อมวอลเลย์บอลจาก 2 โรงเรียน ได้แก่ โรงเรียนกีฬาสุพรรณบุรี และโรงเรียนอุลิตไพบูลย์ จ.ชัยนาท จนทำให้ฝีมือเริ่มพัฒนามากขึ้น และขณะที่เรียนอยู่ชั้น ม.4 ก็ได้รับการคัดเลือกเป็นตัวแทนยุวชนทีมชาติไทย เพื่อลงแข่งชิงแชมป์อาเซียนกับชิงแชมป์เอเชีย
PSR B1620-26 b
PSR B1620-26 b เป็นดาวเคราะห์นอกระบบ อยู่ห่างจากโลกประมาณ 12,400 ปีแสง โดยอยู่ในกลุ่มดาวแมงป่อง โดยชื่อเล่นอย่างเป็นทางการ คือ "เมธูเสลาห์" และ "ปฐมดาวเคราะห์" ดาวเคราะห์ดวงนี้อยู่ในวงโคจรดาวเคราะห์เซอร์คัมบิเนรี วงโคจรรอบดาวทั้งสองของ ดาวPSR B1620-26 เป็นดาวเคราะห์นอกระบบที่มีอายุมากที่สุดที่ค้นพบในปัจจุบัน เชื่อว่ามีอายุประมาณ 12.7 พันล้านปี
ปาร์เลอามงแปร์
"ปาร์เลอามงแปร์" ( แปลว่า พูดคุยกับพ่อฉัน) เป็นซิงเกิลแรกของเซลีน ดิออน จากอัลบั้ม "ซ็องซาต็องดร์" อัลบั้มภาษาฝรั่งเศสที่มีแผนออกจำหน่ายในวันที่ 5 พฤศจิกายน พ.ศ. 2555
"ปาร์เลอามงแปร์" เป็นผลงานการประพันธ์ของฌัก เวเนรูโซ (Jacques Vénéruso) ซึ่งอำนวยการผลิตร่วมกับแพทริก แฮมพาร์ตโซเมียน (Patrick Hampartzoumian) ตัวอย่างเพลงความยาว 30 วินาทีได้ออกเผยแพร่ทางเว็บไซต์ของเซลีนในวันที่ 29 มิถุนายน พ.ศ. 2555 เผยแพร่ทั้งเพลงในวันที่ 1 กรกฎาคม พ.ศ. 2555 และออกจำหน่ายในรูปแบบดิจิทัลซิงเกิลในวันที่ 2 กรกฎาคม พ.ศ. 2555
มิวสิกวิดีโอออกเผยแพร่ครั้งแรกผ่านเว็บไซต์ของเซลีนเมื่อวันที่ 6 กันยายน พ.ศ. 2555 โดย Thierry Vergnes ผู้กำกับชาวฝรั่งเศส ถ่ายทำ ณ ลาสเวกัสและหุบเขามรณะ ด้วยสภาพภูมิอากาศที่อุณหภูมิกว่า 50 องศาเซลเซียส จึงมีการใช้นักแสดงแทนในบางฉากที่ถ่ายทำในทะเลทรายของเนวาดาแทนเซลีน
มิวสิกวิดีโอเริ่มการนำเสนอด้วยกลอนของอังเจลุส ซีเลซีอุส (Angelus Silesius) กวีชาวเยอรมันว่า "อันวิญญาณบริสุทธิ์ประดุจแก้ว ส่วนแสงแพร้วพรายงามคือความรัก" (L'âme est un cristal, et l'amour, sa lumière) เซลีนสวมชุดสีขาวออกแบบโดยเอลี ซาบ (Elie Saab) นักออกแบบเสื้อชาวเลบานอน เดินไปตามทางอย่างไรจุดหมาย ซึ่งมีฉากเกี่ยวกับเด็กหญิงเดินทางไปยังหลุมฝังศพพ่อของเธอ
"ปาร์เลอามงแปร์" มีเนื้อหาเกี่ยวกับพ่อของเซลีนซึ่งเสียชีวิตในวันที่ 30 พฤศจิกายน พ.ศ. 2546 เธอกล่าวว่าพ่อเธอเป็นแฟนเพลงอันดับหนึ่งของเธอ เธอคิดถึงพ่อทุกวันและรู้ว่าพ่อเธออยู่กับเธอเสมอ มองดูเธอและลูกของเธอ
ซูชิ (เมือง)
ซูชิ () เป็นเมืองในจังหวัดคานางาวะ ประเทศญี่ปุ่น ในปี ค.ศ. 2012 มีจำนวนประชากร 58,087 คน
ซูชิตั้งอยู่ส่วนต้นคาบสมุทรมิอูระ ติดกับอ่าวซางามิ มหาสมุทรแปซิฟิก ตั้งอยู่บนดินตะกอนแม่น้ำทาโงเอะ ล้อมรอบไปด้วยเนินเขาขนาดเล็กและสูงชัน
รัฐชาโก
ชาโก () เป็นรัฐทางตะวันออกเฉียงเหนือของประเทศอาร์เจนตินา มีพื้นที่ 99,633 ตารางกิโลเมตร (38,469 ตร.ไมล์) มีประชากร 1,055,259 คน ใน ค.ศ. 2010 เป็นรัฐที่มีพื้นที่อันดับ 12 และมีประชากรมากเป็นอันดับ 9 ในบรรดารัฐต่าง ๆ ของอาร์เจนตินา รัฐชาโกติดกับรัฐซัลตาและรัฐซานเตียโกเดลเอสเตโรทางทิศตะวันตก ติดกับรัฐฟอร์โมซาทางทิศเหนือ ติดกับรัฐกอร์ริเอนเตสทางทิศตะวันออก และติดกับรัฐซานตาเฟทางทิศใต้ นอกจากนั้นยังติดกับจังหวัดเญเอมบูกูของประเทศปารากวัย เมืองหลวงของรัฐคือเมืองเรซิสเตนเซีย
ธงราชวงศ์ชิง
ธงของราชวงศ์ชิง มีชื่อเรียกว่า "ธงมังกรเหลือง" () เป็นธงสี่เหลี่ยมผืนผ้าสีเหลือง กลางธงมีรูปมังกรห้าเล็บสีน้ำเงิน บริเวณมุมธงบนด้านคันธงตรงเหนือปากมังกรมีรูปไข่มุกสีแดง ถือกันว่าธงนี้ธงชาติจีนแบบแรกสุดในประวัติศาสตร์
ราชวงศ์ชิงเป็นราชวงศ์จักรพรรดิที่ปกครองประเทศจีนลำดับสุดท้าย สถาปนาเมื่อ ค.ศ. 1644 และถูกโค่นล้มด้วยการปฏิวัติซินไฮ่ในปี ค.ศ. 1912 ลักษณะของธงดังที่ปรากฏข้างต้นนี้เป็นแบบที่ใช้อยู่ระหว่าง ค.ศ. 1890 - 1912 โดยดัดแปลงจากธงสีเหลืองของกองทัพแปดกองธง ทั้งนี้ สีเหลืองเป็นสีของจักรพรรดิจีนตั้งแต่สมัยโบราณ อนึ่งยังเป็นสีที่หมายถึงชนเผ่าแมนจูด้วย ส่วนมังกรห้าเล็บเป็นสัญลักษณ์ของพระราชอำนาจของจักรพรรดิ
ประวัติของการกำหนดธงชาติจีนในยุคราชวงศ์ชิงสามารถสืบย้อนไปได้ราวปี ค.ศ. 1856 ในเวลานั้นได้เกิดกรณีเรือแอโรว์ ซึ่งมีสาเหตุจากเรือสินค้าจีนได้ชักธงเรือของต่างประเทศ (อังกฤษ) ขึ้นท้ายเรือของตน เนื่องจากในเวลานั้นประเทศจีนยังไม่มีธงสัญลักษณ์ของชาติอย่างเป็นทางการ ต่อมาในปี ค.ศ. 1862 กะลาสีเรือของจักรพรรดินาวีต้าชิงและราชนาวีอังกฤษได้รบกันในแม่น้ำแยงซีเกียง เพื่อเป็นการตอบสนองคำชี้แจงของราชนาวีอังกฤษในเรื่อการไม่อาจแยกแยะเรือของจีนออกจากเรือของชาติอื่นได้ เจ้าชายก่ง (ก่งชินหวัง - 恭親王) จึงกระตุ้นให้เจิง กว๋อฟาน (曾國藩) สร้างธงราชการสำหรับรัฐบาลราชวงศ์ชิงขึ้น และแนะนำให้ใช้ธงมังกรพื้นเหลือง ซึ่งมีใช้อยู่ในแปดกองธงของแมนจู และ กองทัพต้าชิง ในเวลานั้น เจิง กว๋อฟานจึงเอาแบบธงดังกล่าวซึ่งเป็นรูปสี่เหลี่ยมจัตุรัส มาตัดออกมุมหนึ่งให้เป็นรูปสามเหลี่ยมเพื่อให้แตกต่างจากธงเดิม และได้ใช้ในราชการระหว่าง ค.ศ. 1862 - 1889 โดยเป็นการเฉพาะในวงราชการและกองทัพเรือจีนเท่านั้น เรือของพลเรือนทั่วไปไม่สามารถใช้ได้ และ ไม่มีการกำหนดให้ธงนี้เป็นธงชาติแต่อย่างใด อย่างไรก็ตามในโอกาสทางการทูตหรือการแสดงนิทรรศการนานาชาติ ก็ได้มีการใช้ธงรูปสามเหลี่ยมดังกล่าวเป็นสัญลักษณ์แทนประเทศจีนเช่นกัน ภายหลังจึงได้แก้แบบให้เป็นรูปสี่เหลี่ยมผืนผ้าในปี ค.ศ. 1890 และใช้สืบมาจนกระทั่งสิ้นสุดการปกครองของราชวงศ์ชิง
ดราก้อนบอล Z ศึกสงครามเทพเจ้า
ดราก้อนบอล Z ศึกสงครามเทพเจ้า (; ) เป็นภาพยนตร์แอนิเมชันแอ็คชั่นจากประเทศญี่ปุ่นซึ่งกำลังเตรียมจัดฉาย โดยเป็นส่วนหนึ่งของซีรีส์ "ดราก้อนบอล" และกำกับโดย มาซาฮิโร โฮโซดะ ภาพยนตร์มีกำหนดเปิดตัวที่ประเทศญี่ปุ่นในวันที่ 30 มีนาคม ค.ศ. 2013 ซึ่งเทรลเลอร์ชุดแรกที่จัดฉายได้รับความสนใจจากผู้ชม 178 ประเทศทั่วโลกเป็นอย่างสูง ทั้งใน ประเทศญี่ปุ่น, สหรัฐอเมริกา, บราซิล, เม็กซิโก, ฝรั่งเศส, ชิลี, อาร์เจนตินา, เปรู, สเปน และสหราชอาณาจักร
ภาพยนตร์ชุดนี้นำเสนอเหตุการณ์ "ดราก้อนบอล Z" ที่เกิดขึ้นในช่วงตอนที่ 517 และ 518 ภายหลังจากศึกจอมมารบู ในช่วงระยะเวลา 10 ปี และมีการปรากฏตัวของตัวละครอย่าง ซุน โกคู, คุริริน, พิคโกโร่ และเบจิต้าในภาพยนตร์ดังกล่าว โดยเนื้อหาจะสอดคล้องกับประวัติศาสตร์ที่เกิดขึ้น เว็บไซต์ทางการได้เปิดตัวเทรลเลอร์ชุดแรกในวันที่ 8 สิงหาคม ค.ศ. 2012
เฌราร์ อูลีเย
เฌราร์ อูลีเย (, ; เกิดเมื่อวันที่ 3 กันยายน ค.ศ. 1947 เป็นอดีตนักฟุตบอลและผู้จัดการทีมชาวฝรั่งเศส เขาได้อยู่ร่วมกับสโมสรต่าง ๆ ในฐานผู้จัดการทีมกับปารีแซ็ง-แฌร์แม็ง, แอร์เซล็องส์ และลิเวอร์พูล เขานำลิเวอร์พูลคว้าแชมป์เอฟเอคัพ, ลีกคัพ, เอฟเอคอมมูนิตีชีลด์, ยูฟ่าคัพ และยูฟ่าซูเปอร์คัพในปี ค.ศ. 2001 จากนั้นเขาก็นำลียงได้แชมป์ลีกเอิง 2 สมัยในฤดูกาล 2005-06 และ 2006-07 นอกจากนี้อูลีเยยังเคยเป็นอดีตผู้จัดการทีมของฟุตบอลทีมชาติฝรั่งเศสในปี 1992 ถึง 1993 และเขาถือว่าเป็นหนึ่งในผู้จัดการทีมชาวฝรั่งเศสที่มีการจัดทีมที่ยอดเยี่ยมและประสบความสำเร็จมากที่สุด โดยมีอาร์แซน แวงแกร์ และดีดีเย เดช็อง ที่มีผลงานใกล้เคียงในการเป็นผู้จัดการทีมกับเขา
กวางไอริช
กวางไอริช หรือ กวางยักษ์ (Megaloceros giganteus) เป็นสัตว์เลี้ยงลูกด้วยนมที่สูญพันธ์เมื่อประมาณ 11,700 ปีก่อน ซึ่งเคยอาศัยอยู่ในแถบทวีปยุโรป และทวีปเอเชีย (จากการขุดพบซากฟอสซิล) ลำตัวสูง 2 เมตร ความกว้างของเขา 4 เมตร อาศัยอยู่กันเป็นฝูง
กลีเซอ 581 อี
กลีเซอ 581 อี () หรือ Gl 581 e เป็นดาวเคราะห์นอกระบบโคจรรอบดาวแคระแดง กลีเซอ 581 อยู่ห่างจากโลก 20.5 ปีแสง ในกลุ่มดาวคันชั่ง มันเป็นดาวเคราะห์ดวงที่สี่ที่ถูกค้นพบในระบบดาวเคราะห์กลีเซอ 581 โดยเป็นดาวเคราะห์ดวงแรกในระบบดาวเคราะห์กลีเซอ 581
ดาวเคราะห์ที่ถูกค้นพบในหอดูดาวเจนีวา โดยทีมงานโดย มิเชล เมเยอร์ โดยเขาใช้อุปกรณ์ HARPS บนกล้องโทรทรรศน์ยุโรปใต้หอ 3.6 เมตร (140 นิ้ว) ในหอดูดาวลาซียา ประเทศชิลี และเขาได้ประกาศการค้นพบดาวเคาระห์นี้เมื่อวันที่ 21 เมษายน ค.ศ. 2009
เอปไซลอน แม่น้ำ บี
ดาวเอฟซิลอน แม่น้ำ บี เป็นดาวเคราะห์นอกระบบที่ยังไม่สามารถยืนยันได้ อยู่ห่างจากวงโคจรของดาวฤกษ์เอฟซิลอน แม่น้ำ ซึ่งตั้งอยู่ในกลุ่มดาวแม่น้ำ
การดำรงอยู่ของดาวเคราะห์ดวงนี้ ถูกตั้งข้อสงสัยโดยทีมงานชาวแคนาดาที่นำโดย บรูซ แคมป์เบล และกอร์ดอน วอล์คเกอร์ ในช่วงต้นคริสต์ทศวรรษ 1990 แต่ข้อสังเกตของพวกเขาไม่ชัดเจนพอที่จะทำให้การค้นพบที่เป็นของแข็ง การค้นพบอย่างเป็นทางการได้ประกาศไว้เมื่อวันที่ 7 สิงหาคม ค.ศ. 2000 โดยทีมงานนำโดย อาร์ตี้ ฮาตซ์ โดยค้นพบมวลของมันเป็น 1.2 ± 0.33 เท่าของดาวพฤหัสบดีด้วยระยะทางเฉลี่ยที่ 3.4 AU จากดาวดวงนี้
SWEEPS J175853.92−291120.6
SWEEPS J175853.92−291120.6 เป็นดาวฤกษ์ที่ตั้งอยู่ในกลุ่มดาวคนยิงธนู อยู่ห่างจากโลกประมาณ 27,700 ปีแสง
วัฒนธรรมตะวันตก
วัฒนธรรมตะวันตก หรือคำอื่นที่ใช้แทนกันได้เช่น "รูปแบบการดำเนินชีวิตแบบตะวันตก, อารยธรรมตะวันตก, อารยธรรมยุโรป, วัฒนธรรมยุโรป" ฯลฯ เป็นศัพท์ที่มีความหมายอย่างกว้างครอบคลุมถึงมรดกทางวัฒนธรรมเกี่ยวกับบรรทัดฐานทางสังคม คุณธรรม ประเพณี ระบบความเชื่อ ระบบการเมือง สิ่งประดิษฐ์ และวิทยาการที่ได้รับจากโลกตะวันตก คำว่า "ตะวันตก" หมายถึงประเทศที่มีประวัติศาสตร์ของการย้ายถิ่นเข้ามาของชาวยุโรปด้วย อาทิกลุ่มประเทศในทวีปอเมริการวมไปถึงออสตราเลเซีย ซึ่งไม่จำกัดว่าต้องมาจากทวีปยุโรปเท่านั้น
PSR B1257+12 C
PSR B1257+12 C เป็นดาวเคราะห์นอกระบบที่อยู่ห่างจากโลกประมาณ 980 ปีแสง ตั้งอยู่ในกลุ่มดาวหญิงสาว PSR B1257+12 C ยังเป็นหนึ่งในดาวเคราะห์ดวงแรกที่เคยค้นพบนอกระบบสุริยะ และในปัจจุบันคือวัตถุที่สามที่รู้จักกันในวงโคจรพัลซาร์ PSR B1257+12 เป็นดาวเคราะห์ที่ใหญ่เท่าโลกเกือบสี่เท่า
PSR B1257+12 B
PSR B1257+12 B เป็นดาวเคราะห์นอกระบบที่อยู่ห่างจากโลกประมาณ 980 ปีแสง ตั้งอยู่ในกลุ่มดาวหญิงสาว PSR B1257+12 B ยังเป็นหนึ่งในดาวเคราะห์ดวงแรกที่เคยค้นพบนอกระบบสุริยะ และในปัจจุบันคือวัตถุที่สามที่รู้จักกันในวงโคจรพัลซาร์ PSR B1257+12 ซึ่งมันเป็นวงกลมที่ระยะห่าง 0.36 AU กับระยะเวลาการโคจรประมาณ 66 วัน
วันดีมหาวินาศ คนอึดตายยาก
วันดีมหาวินาศ คนอึดตายยาก () เป็นภาพยนตร์โลดโผน/ระทึกขวัญลำดับที่ 5 ในชุด "ดาย ฮาร์ด" กำกับโดย จอห์น มัวร์ และเขียนบทโดย สคิป วู้ดส์ นำแสดงโดยบรูซ วิลลิส, ไจ คอร์ตนีย์ และเซบาสเตียน คอช ภาพยนตร์เรื่องนี้จัดอยู่ในเรต R เช่นเดียวกับภาพยนตร์ในชุด 3 ภาคแรก และเป็นการฉลองครบรอบ 25 ปีของภาพยนตร์ชุดนี้
"วันดีมหาวินาศ คนอึดตายยาก" เป็นเรื่องแรกในชุด ที่ใช้ระบบเสียง Dolby Atmos และเข้าฉายในโรงภาพยนตร์ IMAX
ที่มอสโก วิคเตอร์ ชาการิน เจ้าหน้าที่ระดับสูงของรัสเซีย วางแผนจะนำตัวยูริ โคมารอฟขึ้นศาล เพื่อบีบบังคับให้โคมารอฟยอมส่งไฟล์ที่เชื่อว่าอาจใช้ปรักปรำตัวเขาได้ ในขณะเดียวกันแจ็ค แมคเคลน ก็ถูกจับหลังก่อเหตุฆาตกรรมคนของชาการินในผับ แต่เขายินยอมที่จะเป็นพยานในชั้นศาลเพื่อช่วยโคมารอฟ
จอห์น แมคเคลนทราบข่าวว่าลูกชายตัวเองถูกจับ จึงเดินทางไปยังมอสโก โดยในระหว่างการไต่สวนได้เกิดเหตุระเบิดขึ้น แจ็คและโคมารอฟหนีออกมาได้ จอห์นรีบตามทั้งคู่ไปแต่ถูกขัดขวางโดยกลุ่มนักฆ่าของชาการิน นำโดยอาลิก ทั้งสามฝ่ายขับรถไล่ล่ากัน ซึ่งสุดท้าย จอห์น แจ็คและโคมารอฟก็หลบหนีไปได้
แจ๊คพาทั้งสองไปหลบที่เซฟเฮ้าส์ และได้พบกับไมค์ คอลลินส์ ทำให้จอห์นได้รู้ความจริงว่าลูกชายของตนทำงานเป็นสายลับให้ CIA คอลลินส์สั่งให้โคมารอฟส่งมอบไฟล์ให้เขาเพื่อแลกกับการส่งโคมารอฟออกนอกประเทศ แต่กลุ่มนักฆ่าก็บุกมาอีกครั้ง คอลลินส์ถูกยิงเสียชีวิต ทั้งสามหนีออกมาได้อีกครั้งและไปยังโรงแรมแห่งหนึ่ง ที่ซึ่งโคมารอฟบอกว่าได้เก็บซ่อนไฟล์ดังกล่าวไว้ เมื่อไปถึง ทั้งสามได้พบกับไอริน่า ท่าทางมีพิรุธของเธอทำให้จอห์นสังหรณ์ใจว่าอาจจะมีอะไรแปลก ๆ ซึ่งลางสังหรณ์ของเขาก็ถูกต้อง เมื่ออาลิกและพวกโผล่มา จับจอห์นและแจ็คมัดไว้ ส่วนโคมารอฟถูกลูกสาวของตนเองจับเป็นตัวประกัน แต่จอห์นและแจ็คก็หาทางตอบโต้กลับจนอาลิกต้องล่าถอยไป
ต่อมาแจ็คได้ขโมยรถจากพวกเชชเนียซึ่งมีอาวุธอยู่เต็มคันรถ แล้วขับไปที่เชอร์โนบิล เมืองร้างที่ยังมีกัมมันตรังสีหลงเหลืออยู่ ในขณะเดียวกัน อาลิกก็คุมตัวโคมารอฟเข้าไปยังที่เก็บไฟล์ แต่เขากลับถูกโคมารอฟยิงเสียชีวิต โคมารอฟเผยความจริงว่าไม่เคยมีไฟล์ดังกล่าวอยู่ มีเพียงยูเรเนียมที่ใช้ทำอาวุธนิวเคลียร์จำนวนมากซึ่งเก็บไว้สมัยร่วมมือกับชาการิน แต่ต่อมาถูกชาการินหักหลังทำให้เขาต้องติดคุก โคมารอฟโทรหาชาการินและคุยโทรศัพท์กันก่อนชาการินจะถูกรัดคอเสียชีวิต
เมื่อจอห์นและแจ็คไปถึง ทั้งสองก็พบความจริงและจับกุมตัวโคมารอฟไว้ แต่ปะทะกับไอริน่าและสมุน โคมารอฟหนีไปได้ แจ็คจึงรีบตามไป ในขณะที่จอห์นตามไอริน่าที่หนีขึ้นเฮลิคอปเตอร์ ไอริน่าพยายามจะฆ่าแจ็ค แต่ถูกจอห์นขัดขวางโดยการทำให้เฮลิคอปเตอร์เสียสมดุล ด้านโคมารอฟที่เย้ยหยันแจ็คก็ถูกจับโยนลงจากอาคาร ร่างของโคมารอฟร่วงลงไปถูกใบพัดเฮลิคอปเตอร์สับจนละเอียด เมื่อไอริน่าเห็นว่าพ่อตัวเองเสียชีวิต จึงตัดสินใจพลีชีพนำเฮลิคอปเตอร์พุ่งชนอาคารที่ทั้งจอห์นและแจ็คหลบอยู่ แต่ทั้งสองก็หนีรอดมาได้ด้วยการกระโดดลงไปในสระน้ำ
หลังจากเรื่องทุกอย่างยุติ จอห์นและแจ็คก็เดินทางกลับนิวยอร์ก และพบกับลูซี่ แมคเคลน ที่มารอรับ ภาพยนตร์จบลงที่ทั้งสามออกเดินไปพร้อม ๆ กันวันที่ 4 ตุลาคม 2012 ทีเซอร์ของภาพยนตร์เรื่องนี้ได้รับการเผยแพร่ ต่อมาในวันที่ 3 มกราคม 2013 ทีเซอร์แบบเต็มของภาพยนตร์เรื่องนี้ก็ได้รับการเผยแพร่
กลีเซอ 876 ดี
กลีเซอ 876 ดี เป็นดาวเคราะห์นอกระบบที่อยู่ห่างจากกลุ่มดาวคนแบกหม้อน้ำประมาณ 15 ปีแสง ดาวเคราะห์ดวงนี้เป็นดาวเคราะห์ดวงที่สามที่ค้นพบอยู่ในวงโคจรรอบดาวแคระแดง กลีเซอ 876 ณ ตอนที่ค้นพบนั้นนับได้ว่าดาวเคราะห์ดวงนี้เป็นดาวเคราะห์ที่มีมวลต่ำที่สุดในบรรดาดาวเคราะห์ใด ๆ ที่รู้จักกัน ถ้าไม่นับดาวเคราะห์พัลซาร์ที่โคจรรอบ PSR B1257+12 จากการที่มันมีมวลต่ำมากนี่เองจึงถูกจัดประเภทว่าเป็นดาวเคราะห์คล้ายโลกหรือซูเปอร์เอิร์ธ
ยูนิเวอร์ซิตีออฟฟีนิกซ์สเตเดียม
ยูนิเวอร์ซิตี้ออฟฟีนิกซ์สเตเดียม เป็นสนามฟุตบอลอเนกประสงค์ที่ตั้งอยู่ในเมืองเกล็นเดล, รัฐแอริโซนา โดยเปิดทำการครั้งแรกในวันที่ 1 สิงหาคม ค.ศ. 2006 เป็นสนามประจำของทีมแอริโซนา คาร์ดิแนลส์ ของเอ็นเอฟแอล และศิษย์เก่าไฟส์ต้าโบวล์ สนามกีฬานี้ตั้งอยู่ถัดจากประตูโจบิง.คอม อารีนา
รายชื่ออัลบั้มในอินเดกซ์ คัมภีร์คาถาต้องห้าม
อัลบั้มเพลงในอินเดกซ์ คัมภีร์คาถาต้องห้าม แบ่งออกตาม Season ได้แก่
อะนิเมะเรื่อง อินเดกซ์ คัมภีร์คาถาต้องห้าม  ได้มีซิงเกิลเพลงเปิด - เพลงปิดออกมาแล้ว 4 ชุด
โดยเป็นเพลงเปิด 2 ชุด และเพลงปิด 2 ชุด
อัลบั้ม PSI-missing เป็นอัลบั้มเพลงเปิดเพลงแรกของอะนิเมะเรื่อง อินเดกซ์ คัมภีร์คาถาต้องห้าม
ออกวางจำหน่ายวันที่ 29 ตุลาคม พ.ศ. 2551 ใช้ในตอนที่ 1 - 12
อัลบั้ม () เป็นอัลบั้มเพลงปิดเพลงแรกของอะนิเมะเรื่อง อินเดกซ์ คัมภีร์คาถาต้องห้าม
ออกวางจำหน่ายวันที่ 29 ตุลาคม พ.ศ. 2551 ใช้ในตอนที่ 1 - 14
ดาย ฮาร์ด 3 แค้นได้ก็ตายยาก
ดาย ฮาร์ด 3 แค้นได้ก็ตายยาก () เป็นภาพยนตร์โลดโผน/ระทึกขวัญลำดับที่ 3 ในภาพยนตร์ชุด "ดาย ฮาร์ด" อำนวยการสร้างและกำกับโดย จอห์น แมคเทียร์แนน (ซึ่งกำกับ "นรกระฟ้า" ภาพยนตร์ลำดับแรกในชุดด้วย) เขียนบทโดยโจนาทาน เฮนส์ลีห์ นำแสดงโดย บรูซ วิลลิส, ซามูเอล แอล. แจ็กสัน และเจเรมี ไอเอินส์ เข้าฉายเมื่อปี ค.ศ. 1995
เกิดเหตุระเบิดที่ห้างสรรพสินค้าแห่งหนึ่งในนครนิวยอร์ก ต่อมาสำนักงานตำรวจนิวยอร์กได้รับโทรศัพท์จากชายที่ชื่อ "ไซมอน" สั่งให้จอห์น แมคเคลนไปที่ย่านฮาร์เลมโดยติดป้ายว่า "I hate niggers" (ฉันเกลียดคนผิวสี) และขู่ว่าจะระเบิดลูกที่สองหากไม่ทำตาม แมคเคลนจึงทำตามคำสั่งและเกือบถูกวัยรุ่นผิวสีทำร้าย แต่ซูส คาร์เวอร์ เจ้าของร้านแถวนั้นมาช่วยไว้ แมคเคลนและคาร์เวอร์กลับไปที่สำนักงานตำรวจ และได้รับโทรศัพท์จากไซมอนอีกครั้งโดยให้เวลา 30 นาทีให้การแก้ปริศนาและหยุดระเบิดในรถไฟใต้ดิน แมคเคลนโยนระเบิดออกมาได้ทันเวลา แต่ก็ทำให้สถานีรถไฟถูกระเบิดเสียหาย เมื่อแมคเคลนและคาร์เวอร์กลับไปหาตำรวจ พวกเขาพบกับเจ้าหน้าที่ FBI ที่มีข้อมูลว่า "ไซมอน" คือไซมอน ครีกหรือไซมอน ปีเตอร์ กรูเบอร์ พี่ชายของฮันส์ กรูเบอร์ที่ถูกแมคเคลนฆ่าเมื่อ 7 ปีก่อน ไซมอนโทรมาอีกครั้งและบอกว่าเขาวางระเบิดไว้ในโรงเรียนแห่งหนึ่งในเมืองนี้ และจะบอกว่าโรงเรียนไหนหากแมคเคลนและคาร์เวอร์ทำตามที่เขาบอก แมคเคลนและคาร์เวอร์แยกไปทำภารกิจต่อ ส่วนตำรวจส่งกำลังไปตรวจค้นโรงเรียนทุกแห่งในเมือง
ขณะที่แมคเคลนแก้ปริศนาต่าง ๆ เขาตระหนักได้ว่าไซมอนใช้ระเบิดเพื่อกันตำรวจออกจากถนนวอลสตรีต ซึ่งมีธนาคารกลางนิวยอร์กตั้งอยู่ ตำรวจไปถึงและพบว่าไซมอนและลูกน้องได้บุกเข้ามาขโมยทองคำแท่งมูลค่า 140 ล้านดอลลาร์สหรัฐขึ้นรถบรรทุกและขับออกไปทางท่อส่งน้ำ แมคเคลนให้คาร์เวอร์แก้ปริศนาต่อและตามรถบรรทุกไป แต่ไซมอนปล่อยน้ำให้ไหลเข้ามาจนแมคเคลนต้องหนีออกไปทางรูท่อส่งน้ำ แมคเคลนและคาร์เวอร์ตามต่อไปจนพบเรือบรรทุกน้ำมันและแอบขึ้นเรือ แต่ถูกจับได้และมัดติดกับระเบิดของจริง ส่วนระเบิดในโรงเรียนเป็นของปลอม ไซมอนบอกว่าเขาจะระเบิดเรือทิ้งแล้วกลับมาเก็บทองคำแท่งภายหลังและให้กระปุกยาแก้ปวดแก่แมคเคลนก่อนจะออกไป แมคเคลนและคาร์เวอร์แก้มัดและหนีออกมาได้ก่อนระเบิดจะทำงาน
แมคเคลนและคาร์เวอร์ไปพบตำรวจ และบอกว่าบนเรือไม่มีทองคำแท่ง การระเบิดเรือทิ้งเป็นอุบายของไซมอนเพื่อไม่ให้ตามต่อได้ คาร์เวอร์แนะนำให้แมคเคลนโทรหาฮอลลี ภรรยา ขณะที่โทรศัพท์ แมคเคลนพบว่ากระปุกยามาจากรัฐควิเบกในแคนาดา แมคเคลน คาร์เวอร์และตำรวจจึงบุกไปที่โกดังที่พวกของไซมอนรวมตัวอยู่และจับลูกน้องของไซมอนได้ทั้งหมด ไซมอนและแคทยา นักบินหนีขึ้นเฮลิคอปเตอร์และพยายามยิงแมคเคลน แต่ถูกแมคเคลนยิงสายไฟจนไปเกี่ยวกับใบพัดเฮลิคอปเตอร์ ทำให้เฮลิคอปเตอร์ตกและระเบิด หลังจากฆ่าไซมอนและรวบรวมทองคำแท่งแล้ว คาร์เวอร์บอกให้แมคเคลนกลับไปคุยโทรศัพท์กับฮอลลีต่อ"ดาย ฮาร์ด 3 แค้นได้ก็ตายยาก" ทำรายได้ 100,012,499 ดอลลาร์สหรัฐฯ ในสหรัฐ และ 266,089,167 ดอลลาร์สหรัฐฯ ในต่างประเทศ รวมได้ 366,101,666 ดอลลาร์สหรัฐฯ ส่งผลให้ภาพยนตร์เรื่องนี้ทำรายได้สูงที่สุดใน ค.ศ. 1995
กลีเซอ 876 ซี
กลีเซอ 876 ซี เป็นดาวเคราะห์นอกระบบที่อยู่ในวงโคจรรอบดาวแคระแดง กลีเซอ 876 ในกลุ่มดาวคนแบกหม้อน้ำ โดยดาวดวงนี้ค้นพบเมื่อวันที่ 4 เมษายน ค.ศ. 2001 วงโคจรของดาวดวงนี้เท่ากับประมาณ 30 วัน
พระราชาคณะเจ้าคณะรอง
พระราชาคณะเจ้าคณะรองเป็นสมณศักดิ์ของพระสงฆ์ไทย มีศักดิ์สูงกว่าพระราชาคณะชั้นธรรม และรองลงมาจากสมเด็จพระราชาคณะ เดิมจึงเรียกว่ารองสมเด็จพระราชาคณะ
ปัจจุบันมีพระราชาคณะเจ้าคณะรอง ชั้นหิรัญบัฏ จำนวน 21 รูป แบ่งเป็น มหานิกาย 15 รูป และ ธรรมยุติกนิกาย 6 รูป ดังนี้
ดาย ฮาร์ด 2 อึดเต็มพิกัด
ดาย ฮาร์ด 2 อึดเต็มพิกัด ( บางครั้งใช้ว่า "Die Hard 2: Die Harder") เป็นภาพยนตร์โลดโผน/ระทึกขวัญลำดับที่ 2 ในภาพยนตร์ชุด "ดาย ฮาร์ด" กำกับโดยเรนนี ฮาร์ลิน นำแสดงโดยบรูซ วิลลิสและบอนนี่ เบเดเลีย ที่กลับมารับบท "จอห์น แมคเคลน" และ "ฮอลลี่ แมคเคลน" ตามลำดับอีกครั้ง เขียนบทโดย สตีเฟ่น อี. เด ซูซ่า (ผู้ร่วมเขียนบท "นรกระฟ้า" ภาพยนตร์ในชุดดาย ฮาร์ดเรื่องแรกด้วย) และดั๊ก ริชาร์ดสัน เข้าฉายเมื่อปี ค.ศ. 1990
ในวันคริสต์มาสอีฟ หนึ่งปีหลังจากเหตุการณ์ที่อาคารนากาโตมิ จอห์น แมคเคลนไปรอรับฮอลลี ภรรยาของเขาที่ท่าอากาศยานนานาชาติวอชิงตันดัลเลส ขณะอยู่ที่บาร์ของท่าอากาศยาน แมคเคลนสังเกตเห็นชายสองคนถือกระเป๋าและหนึ่งในนั้นพกปืน จึงตามสองคนนั้นไปจนถึงส่วนเก็บสัมภาระ แมคเคลนยิงต่อสู้กับอีกฝ่ายและฆ่าชายหนึ่งในสองคนนั้น ส่วนอีกคนหนีไปได้ หลังตรวจสอบประวัติชายที่ถูกฆ่า พบว่าเป็นทหารรับจ้างซึ่งเชื่อว่าเสียชีวิตไปแล้ว แมคเคลนจึงนำเรื่องนี้ไปบอกสารวัตรลอเรนโซ ผู้บังคับการตำรวจท่าอากาศยาน แต่กลับถูกไล่ออกมา
ผู้การสจ๊วต อดีตหน่วยรบพิเศษสหรัฐ และลูกน้องเข้ายึดโบสถ์ที่อยู่ใกล้ท่าอากาศยานและควบคุมระบบต่าง ๆ ของท่าอากาศยานทั้งหมด เขามีแผนจะช่วยเหลือนายพลเอสเปอรันซา จอมเผด็จการและนักค้ายาเสพติดที่ถูกส่งตัวมาดำเนินคดีในสหรัฐอเมริกา สจ๊วตขอเครื่องบินโบอิง 747 เพื่อใช้หลบหนีและเตือนท่าอากาศยานว่าอย่าพยายามแทรกแซง ในขณะเดียวกัน แมคเคลนรู้ว่าฮอลลีอยู่บนเครื่องบินลำหนึ่งที่บินวนอยู่เหนือกรุงวอชิงตัน ดี. ซี. และมีน้ำมันไม่พอที่จะบินไปลงที่อื่น แมคเคลนจึงร่วมมือกับมาร์วิน ภารโรงของท่าอากาศยาน
เลสลี บาร์นส หัวหน้าฝ่ายคมนาคมของท่าอากาศยานนำกำลังหน่วยปฏิบัติการพิเศษไปที่ส่วนแอนเน็กซ์ สกายวอล์ก เพื่อกู้คืนระบบสื่อสารกับเครื่องบิน แต่ถูกลูกน้องของสจ๊วตลอบโจมตีจนหน่วยปฏิบัติการพิเศษถูกฆ่า แมคเคลนตามมาช่วยบาร์นสและฆ่าลูกน้องของสจ๊วต สจ๊วตจึงโต้กลับด้วยการทำให้เครื่องบินลำหนึ่งตก ทีมหน่วยรบพิเศษสหรัฐ นำโดยพันตรีแกรนต์ถูกเรียกให้เข้ามาปฏิบัติหน้าที่ ด้านแมคเคลนรู้ว่าเครื่องบินของเอสเปอรันซาลงจอดแล้วจากวิทยุสื่อสาร จึงรีบไปที่นั่น
แมคเคลนไปถึงเครื่องบินของเอสเปอรันซาก่อน แต่ถูกสจ๊วตขังไว้ในเครื่องและโยนระเบิดใส่ แมคเคลนหนีออกมาได้โดยใช้ที่นั่งดีดตัว บาร์นสช่วยแมคเคลนหาตำแหน่งที่ตั้งของสจ๊วตและสั่งให้ทีมของแกรนต์บุกที่ตั้ง แมคเคลนตามลูกน้องของสจ๊วตไปแล้วใช้ปืนกลที่ยึดมาจากฝ่ายนั้นยิง แต่พบว่าเป็นกระสุนเปล่า เขาจึงตระหนักว่าแท้จริงแล้ว ลูกน้องของสจ๊วตและทีมของแกรนต์ทำงานร่วมกัน
แมคเคลนเข้าไปพูดคุยกับลอเรนโซและสั่งให้รีบไปหยุดเครื่องบินของสจ๊วต โดยพิสูจน์เรื่องทั้งหมดด้วยการยิงปืนกลที่มีกระสุนเปล่า ขณะเดียวกัน ริชาร์ด ธอร์นเบิร์ก นักข่าวที่เคยเสนอข่าวครอบครัวแมคเคลนในเหตุการณ์ที่อาคารนากาโตมิและอยู่บนเครื่องบินลำเดียวกับฮอลลีโทรมารายงานข่าว ทำให้ผู้คนในท่าอากาศยานแตกตื่น ฮอลลีจึงใช้เครื่องช็อตไฟฟ้าช็อตเขาจนสลบ
แมคเคลนขึ้นเฮลิคอปเตอร์ของนักข่าวและกระโดดลงที่ปีกเครื่องบินของสจ๊วต เขาใช้แจ็กเก็ตอุดที่ปีกเครื่องบินเพื่อไม่ให้เครื่องบินบินขึ้นได้ แกรนต์ออกมาสู้กับแมคเคลน แต่ถูกดูดเข้าไปในเครื่องยนต์ สจ๊วตตามออกมาสู้และถีบแมคเคลนจนตกเครื่องบิน แต่ก่อนตกเครื่องบิน แมคเคลนคว้าสลักถังน้ำมันไว้ ทำให้น้ำมันรั่วออกมา แมคเคลนใช้ไฟแช็กจุดไฟ ทำให้ไฟวิ่งลามไปติดที่ปีกเครื่องบินและระเบิดฆ่าทุกคนบนเครื่อง เครื่องบินที่ฮอลลีโดยสารลงจอดโดยใช้เปลวไฟบนทางวิ่ง ในที่สุดแมคเคลนและฮอลลีได้พบกันอีกครั้ง
กระจุกดาวเป็ดป่า
กระจุกดาวเป็ดป่า หรือ เอ็ม 11 () เป็นกระจุกดาวเปิดในกลุ่มดาวโล่ อยู่ใกล้กับศูนย์กลางของกาแลกซีทางช้างเผือก ค้นพบครั้งแรกในปี พ.ศ. 2224 โดย ก็อทฟรีด์ เคิร์ช
ชื่อของกระจุกดาว "Wild Duck" (เป็ดป่า) มาจากดาวฤกษ์ที่สว่างมากในกลุ่มดาวเรียงตัวกันคล้ายการบินของฝูงเป็ดป่า ซึ่งฝูงเป็ดป่าจะบินกันเป็นรูปตัววี "V"
กลีเซอ 876 บี
กลีเซอ 876 บี เป็นดาวเคราะห์นอกระบบที่อยู่ในวงโคจรรอบดาวแคระแดง กลีเซอ 876 ในกลุ่มดาวคนแบกหม้อน้ำ ดาวดวงนี้ค้นพบในเดือนมิถุนายน ค.ศ. 1998 เป็นดาวเคราะห์ดวงแรกที่ถูกค้นพบในวงโคจรของดาวแคระแดง
51 ม้าบิน บี
51 ม้าบิน บี () หรือบางครั้งเรียกอย่างไม่เป็นทางการว่า เบลเลโรพอน (Bellerophon) เป็นดาวเคราะห์นอกระบบที่อยู่ห่างประมาณ 50 ปีแสงจากโลกในบริเวณกลุ่มดาวม้าบิน เป็นดาวเคราะห์นอกระบบดวงแรกที่ถูกค้นพบในวงโคจรรอบดาวฤกษ์ในแถบลำดับหลัก คือ 51 ม้าบิน ซึ่งเป็นดาวฤกษ์คล้ายดวงอาทิตย์ (ดาวเคราะห์นอกระบบดวงแรกสุดที่มีการค้นพบนั้นโคจรรอบพัลซาร์ PSR 1257 ค้นพบโดย Aleksander Wolszczan เมื่อปี ค.ศ. 1992) ซึ่งเป็นการค้นพบครั้งใหญ่ในงานวิจัยด้านดาราศาสตร์ มันเป็นดาวเคราะห์ต้นแบบสำหรับการจัดระดับดาวเคราะห์ในประเภท ดาวพฤหัสบดีร้อน
สนูด
สนูด () เป็นที่โพกศีรษะของสตรียุโรปในอดีต หรือในปัจจุบันเชื่อมต่อกับคอ สนูดอาจทำมาจากผ้าหนา ๆ แต่ถักให้หลวมหรือใช้วัสดุคล้ายตาข่าย ในอดีต (หรืออาจใช้บ้างในปัจจุบัน) เป็นกระเป๋าตาข่ายเล็ก ๆ ผูกติดเข้ากันเพื่อรวบผมด้านหลังเข้ามาไว้ใกล้กับต้นคอ
เสื้อกล้าม
เสื้อกล้าม, เสื้อแขนกุด หรือเสื้อไม่มีแขน () เป็นเสื้อที่ไม่มีแขนเสื้อ หรือตัดแขนเสื้อออก ใส่ได้ทั้งเพศชายและหญิง ขึ้นอยู่กับรูปแบบ ผู้ชายมักสวมใส่เป็นเสื้อใน และมักสวมใส่โดยนักกีฬาอย่างเช่น กรีฑาประเภทต่าง ๆ อาจถือเป็นชุดลำลอง โดยมากใส่ในที่อากาศอบอุ่น
79 ซีตัส บี
79 ซีตัส บี (หรือที่รู้จักกันในชื่อ เอชดี 16141 บี) เป็นดาวเคราะห์นอกระบบที่อยู่ในวงโคจรดาวฤกษ์ 79 ซีตัส ในกลุ่มดาววาฬ โดยจะโคจรไปรอบดาวฤกษ์ 79 ซีตัส ทุกๆ 75 วัน การค้นพบดาวเคราะห์ดวงนี้พร้อมกับดาวเอชดี 46375 บี เมื่อ 29 มีนาคม ค.ศ. 2000 นับเป็นครั้งแรกที่มีการค้นพบดาวเคราะห์นอกระบบที่มีมวลต่ำกว่ามวลของดาวเสาร์
สหพันธ์ฟุตบอลฝรั่งเศส
สหพันธ์ฟุตบอลฝรั่งเศส () หรือ แอฟแอฟแอฟ () เป็นสมาคมฟุตบอลในประเทศฝรั่งเศส รวมถึงดูแลดินแดนโพ้นทะเลของฝรั่งเศส (กัวเดอลุป เฟรนช์เกียนา มาร์ตีนิก มายอต นิวแคลิโดเนีย เฟรนช์โปลินีเซีย เรอูว์นียง) ก่อตั้งขึ้นในปี ค.ศ. 1919 ตั้งอยู่ที่กรุงปารีส เป็นสมาชิกกลุ่มก่อตั้งของฟีฟ่า ดูแลรับผิดชอบการแข่งขันฟุตบอลในฝรั่งเศส ทั้งการแข่งขันอาชีพและสมัครเล่น สหพันธ์รับผิดชอบ ตั้งแต่การจัดการทั้งทีมชาติฟุตบอลชาย หญิง และทีมชาติเยาวชน ในปี ค.ศ. 2010 สหพันธ์ออกได้รับรองใบอนุญาตแล้ว 2,107,924 ใบ โดยมีนักฟุตบอลลงทะเบียนมากกว่า 1,800,000 คน รวมถึงสโมสรที่ลงทะเบียนมากกว่า 18,000 สโมสร
อาดิดาส พรีเดเตอร์
อาดิดาส พรีเดเตอร์ () เป็นรุ่นรองเท้าฟุตบอลที่พัฒนาโดยบริษัทผลิตอุปกรณ์กีฬาสัญชาติเยอรมัน อาดิดาส โดยออกแบบตามแนวคิดของอดีตนักฟุตบอลชาวออสเตรเลีย เคร็ก จอห์นสตัน รุ่นพรีเดเตอร์ออกแบบมาเพื่อเพิ่มการเสียดสีระหว่างรองเท้ากับลูกฟุตบอล ในปลายปี ค.ศ. 2010 อาดิดาสได้ออกแบบเทคโนโลยีใหม่ "Power-spine" ที่ช่วงในการยิงโดยลดการงอของเท้าขณะเตะลูกฟุตบอล
เคร็ก จอห์นสตัน
เคร็ก จอห์นสตัน () เกิดวันที่ 25 มิถุนายน ค.ศ. 1960 เป็นอดีตนักฟุตบอล เป็นหนึ่งในนักฟุตบอลชาวออสเตรเลียคนแรกที่มีสร้างอิทธิพลให้กับวงการฟุตบอลอังกฤษ เป็นที่จดจำในฐานะผู้เล่นสโมสรฟุตบอลลิเวอร์พูลในทศวรรษ 1980 หลังเกษียณจากการเป็นนักฟุตบอลเขาเป็นผู้ร่วมออกแบบรุ่นรองเท้าอาดิดาส พรีเดเตอร์ ที่ใช้กันแพร่หลายในวงการฟุตบอลและรักบี้
บิลลี ไรต์ (นักฟุตบอลเกิดปี พ.ศ. 2467)
วิลเลียม แอมโบรส "บิลลี" ไรต์ (; 6 กุมภาพันธ์ ค.ศ. 1924 - 3 กันยายน ค.ศ. 1994) เป็นนักฟุตบอลชาวอังกฤษ เล่นฟุตบอลอาชีพกับสโมสรฟุตบอลวุลเวอร์แฮมป์ตันวอนเดอเรอส์โดยตลอด เขาเป็นนักฟุตบอลคนแรกในโลกที่ลงแข่ง 100 นัด ไรต์ถือสถิติลงแข่งในฟุตบอลทีมชาติยาวนานที่สุด ลงแข่งขัน 105 นัดให้กับฟุตบอลทีมชาติอังกฤษ เป็นกัปตันทีม 90 นัด
ฮัมเมลอินเตอร์เนชันแนล
ฮัมเมลอินเตอร์เนชันแนล () เป็นบริษัทผลิตอุปกรณ์กีฬาจากเดนมาร์ก ก่อตั้งในปี ค.ศ. 1923 โดยครอบครัวเมสส์เมอร์ ในเมืองฮัมบูร์ก ประเทศเยอรมนี ปัจจุบันผลิตอุปกรณ์กีฬาสำหรับกีฬา ฟุตบอล แฮนด์บอล บาสเกตบอล รักบี้ ออสเตรเลียนฟุตบอล ชินตี และวอลเลย์บอล บริษัทยังผลิตรองเท้ากีฬาฟุตบอลและแฮนด์บอลด้วย
เดอะวอยซ์ไทยแลนด์ ซีซั่นที่ 1
เดอะวอยซ์ไทยแลนด์ ซีซั่นที่ 1 เป็นรายการเรียลลิตี้โชว์ประกวดร้องเพลงโดยเวิร์คพอยท์ เอ็นเทอร์เทนเมนท์และทรู มิวสิก ที่ซื้อลิขสิทธิ์รูปแบบรายการมาจากบริษัท ทาลพา ของเนเธอร์แลนด์ เจ้าของรายการเดอะวอยซ์ (The Voice) และเดอะวอยซ์ออฟฮอลแลนด์ (The Voice of Holland) โดยใช้โค้ชร้องเพลงและผู้คัดเลือกผู้เข้าประกวด 4 คน คือ เจนนิเฟอร์ คิ้ม, ก้อง - สหรัถ สังคปรีชา, โจอี้ บอย และแสตมป์ - อภิวัชร์ เอื้อถาวรสุข
ฤดูกาลนี้เป็นฤดูกาลแรกและฤดูกาลเดียวที่ถ่ายทำในระบบปกติ และตอนสุดท้ายเลื่อนจากวันอาทิตย์ที่ 16 ธันวาคม 2555 เป็นวันเสาร์ที่ 15 ธันวาคม 2555 เนื่องจากเปิดเวลาถ่ายทอดสดให้การแข่งขันชกมวย Thai Fight โดยรูปแบบของเวทีในรอบ Blind Audition และ Battle Round ใช้แม่แบบจาก The Voice สหรัฐอเมริกา ฤดูกาลที่ 2 และรอบ Live Show ใช้แม่แบบจาก The Voice สหรัฐอเมริกา ฤดูกาลที่ 1
สำหรับฤดูกาลแรก เปิดรับสมัครตามภาคต่างๆ ของประเทศไทยและมีผู้สมัครเข้ามาคัดเลือกกันกว่า 4,000 คนโดยทืมงานทำการคัดเลือกก่อนที่จะถึงการ Blind Audition ซึ่งทีมงานทำการคัดเลือกคล้ายๆ กับการ Blind Audition เช่นกันและได้คัดเหลือแค่ 140 คนจาก 4,000 คนเข้าสู่รอบ Blind Audition โดยในรอบ Blind Audition ได้กำหนดไว้ให้โค้ชแต่ละทีมเลือกทีมละ 12 คนเป็นทั้งหมด 48 คนจาก 140 คนแต่ภายหลังเนื่องจากมีคัดเลือกเกินจำนวนมาเป็น 56 ทีมทำให้ผ่านเข้ารอบมาเกินกว่า 48 คนตามที่กำหนดและคัดออกภายหลังในรอบถัดไป และภายหลังจบรายการ เนื่องจากกระแสสังคมไปในทางเชิงบวกมากยิ่งขึ้นกับรายการนี้ จึงมีการมอบเงินรางวัลแก่ 56 ทีมนี้เป็นเงินทีมละ 20,000 บาทด้วย
โค้ชทั้ง 4 คนได้รับการติดต่อเพื่อการร่วมงานในครั้งนี้โดยแต่ละคนมีแนวสไตล์การร้องเพลงที่แตกต่างกันสิ้นเชิง ซึ่งได้แก่
โดยโค้ชทั้ง 4 ได้ทำสัญญากับการทำรายการ The Voice ในฤดูกาลต่อไปทันทีเช่นกัน
การบันทึกเทปและแสดงสดทุกรอบที่ Centerpoint Entertainment ซอยลาซาล - แบรี่ง สมุทรปราการ โดยเริ่มเมื่อวันที่ 1-4 สิงหาคม 2555 สำหรับ Build Audition, 28-29 สิงหาคม 2555 สำหรับ Battle Round
สัปดาห์ที่ 1 ออกอากาศเมื่อวันที่ 9 กันยายน พ.ศ. 2555
สัปดาห์ที่ 2 ออกอากาศเมื่อวันที่ 16 กันยายน พ.ศ. 2555
สัปดาห์ที่ 3 ออกอากาศเมื่อวันที่ 23 กันยายน พ.ศ. 2555
สัปดาห์ที่ 4 ออกอากาศเมื่อวันที่ 30 กันยายน พ.ศ. 2555
สัปดาห์ที่ 5 ออกอากาศเมื่อวันที่ 7 ตุลาคม พ.ศ. 2555
สัปดาห์ที่ 6 ออกอากาศเมื่อวันที่ 14 ตุลาคม พ.ศ. 2555
ในรอบนี้โค้ชสามารถเลือกผู้ช่วยได้ และผู้ช่วยโค้ชจะได้ชมการ Battle ร่วมกับโค้ช โดยผู้ช่วยโค้ช มีดังนี้
รอบ Battle Rounds ออกอากาศเมื่อวันที่ 21, 28 ตุลาคม และ 4 พฤศจิกายน พ.ศ. 2555
สัปดาห์ที่ 1 ออกอากาศเมื่อวันที่ 11 พฤศจิกายน พ.ศ. 2555 โดยแข่งขันกันเฉพาะทีมโค้ชคิ้มและทีมโค้ชก้อง
สัปดาห์ที่ 2 ออกอากาศเมื่อวันที่ 18 พฤศจิกายน พ.ศ. 2555 โดยแข่งขันกันเฉพาะทีมโค้ชโจอี้และทีมโค้ชแสตมป์
สัปดาห์ที่ 1 ออกอากาศเมื่อวันที่ 25 พฤศจิกายน พ.ศ. 2555 โดยแข่งขันกันเฉพาะทีมโค้ชคิ้มและทีมโค้ชก้อง
สัปดาห์ที่ 2 ออกอากาศเมื่อวันที่ 2 ธันวาคม พ.ศ. 2555 โดยแข่งขันกันเฉพาะทีมโค้ชโจอี้และทีมโค้ชแสตมป์
ออกอากาศเมื่อวันที่ 9 ธันวาคม พ.ศ. 2555
ออกอากาศเมื่อวันที่ 15 ธันวาคม พ.ศ. 2555 (เลื่อนจากวันอาทิตย์มาเป็นวันเสาร์เนื่องจากติดถ่ายทอดสดนัดชิงชนะเลิศ Thai Fight) โดยคะแนนโหวตจาก sms จะนับเป็น 1 โหวตและการ Download เพลงจะนับเป็น 2 โหวต
สถานีรถไฟโอฟูนะ
สถานีรถไฟโอฟุนะ () เป็นสถานีรถไฟในเมืองคะมะกุระ จังหวัดคะนะงะวะ ให้บริการโดยบริษัทรถไฟญี่ปุ่นตะวันออก
สถานีรถไฟโอฟุนะให้บริการในเส้นทาง สายหลักโทไกโด, สายโชนัน-ชินจุกุ, สายเนะงิชิ (สายเคฮิง-โทโฮะกุ), สายโยะโกะซุกะ และโชนันโมโนเรล
คณะผู้ยึดอำนาจการปกครอง
คณะผู้ยึดอำนาจการปกครอง () เป็นรัฐบาลที่นำโดยคณะผู้นำทางทหาร คำนี้มาจากภาษาสเปน "junta" หมายถึง คณะกรรมการหรือที่ประชุม โดยเฉพาะอย่างยิ่งคณะกรรมการบริษัท บางครั้งคณะผู้ยึดอำนาจการปกครองอาจกลายเป็นเผด็จการทหาร แต่ทั้งสองคำมิใช่ไวพจน์
ตัวอย่างคณะผู้ยึดอำนาจการปกครอง เช่น สภาสันติภาพและการพัฒนาแห่งรัฐในพม่า และคณะรักษาความสงบแห่งชาติในไทย เป็นต้น
ลิขิต เนียมวัน
ลิขิต เนียมวัน แอนเดอร์สสัน () เกิดวันที่ 24 กุมภาพันธ์ พ.ศ. 2516 ที่จังหวัดพิษณุโลก เป็นนักกีฬาฮอกกี้น้ำแข็งระดับอาชีพชาวไทย-สวีเดน นอกจากนี้ เขายังเป็นผู้ฝึกสอนให้แก่นักกีฬาฮอกกี้น้ำแข็งชายทีมชาติไทย ตลอดจนเป็นต้นแบบให้แก่นักกีฬาร่วมทีมหลายราย
ลิขิต เนียมวัน แอนเดอร์สสัน เกิดที่ประเทศไทย แต่ไปเติบโตในประเทศสวีเดน จากนั้น เขาได้กลับมาร่วมทีมกับฮอกกี้น้ำแข็งชายทีมชาติไทย และได้รับการกล่าวว่าเป็นหนึ่งในกำลังสำคัญของฮอกกี้น้ำแข็งชายทีมชาติไทยในกีฬาเอเชียนเกมส์ฤดูหนาว 2011 ซึ่งจัดขึ้นที่ประเทศคาซัคสถาน และได้รับเหรียญเงินในการแข่งขันดังกล่าว
ลิขิต เนียมวัน ยังเป็นส่วนหนึ่งของทีมในการแข่งขันรายการไอแฮทชาเลนจ์คัพออฟเอเชีย 2012 ซึ่งจัดขึ้นที่เดห์ราดูน ประเทศอินเดีย นอกจากนี้ เขายังมีส่วนร่วมในกีฬาฟุตบอลระดับเยาวชน รวมถึงการฝึกสอนให้แก่นักกีฬาฮอกกี้น้ำแข็งในประเทศไทย
การปราบปรามการก่อกบฏ
ปฏิบัติการการปราบปรามการก่อกบฏ (; ย่อ: COIN) เกี่ยวข้องกับการปฏิบัติที่ดำเนินโดยรัฐบาลที่ได้รับการรับรองของชาติเพื่อจำกัดหรือปราบปรามการก่อการกำเริบ (insurgency) ที่มีต่อรัฐบาลนั้น โดยหลัก ผู้ก่อการกำเริบมุ่งทำลายหรือลบอำนาจทางการเมืองของเจ้าหน้าที่ของรัฐที่ป้องกันในประชากรที่ผู้ก่อการมุ่งควบคุม และกำลังปราบปรามการก่อกบฏมุ่งปกป้องอำนาจนั้นและลดหรือกำจัดอำนาจที่กำลังเข้าแทนที่ของผู้ก่อการ
ปฏิบัติการปราบปรามการก่อกบฏเป็นสิ่งสามัญระหว่างสงคราม การยึดครองและการกบฏด้วยอาวุธ การปราบปรามการก่อกบฏอาจเป็นการปราบการกบฏ ร่วมกับยุทธวิธีอย่างเช่น แบ่งแยกแล้วปกครองซึ่งออกแบบมาเพื่อแยกความเชื่อมโยงระหว่างการก่อการกำเริบกับประชากรซึ่งผู้ก่อการกำเริบควบคุมอยู่ เพราะเป็นการยากหรือเป็นไปไม่ได้ที่จะแยกระหว่างผู้ก่อการกำเริบ ผู้สนับสนุนการก่อการกำเริบซึ่งไม่ร่วมทำการรบ (non-combatant) กับสมาชิกประชากรที่ไม่มีส่วนเกี่ยวข้องอย่างใด ทำให้ปฏิบัติการการปราบปรามการก่อกบฏมักต้องอาศัยความแตกต่างระหว่างผู้ก่อการกำเริบกับผู้ที่ไม่ร่วมทำการรบ
แบ่งแยกแล้วปกครอง
ในทางการเมืองและสังคมวิทยา แบ่งแยกแล้วปกครอง ( มาจากภาษาละติน "divide et impera") เป็นการรวมยุทธศาสตร์การเมือง การทหารและเศรษฐกิจในการได้มาซึ่งและรักษาอำนาจโดยการแยกอำนาจรวมศูนย์ที่ใหญ่กว่าออกเป็นส่วนเล็ก ๆ ที่แต่ละส่วนมีอำนาจน้อยกว่าผู้ที่กำลังใช้ยุทธศาสตร์ดังกล่าว มโนทัศน์นี้หมายถึง ยุทธศาสตร์ที่แยกโครงสร้างอำนาจที่มีอยู่และป้องกันกลุ่มอำนาจที่เล็กกว่ามิให้รวมกันขึ้น
องค์ประกอบของเทคนิคนี้ มี
ในประวัติศาสตร์ ยุทธศาสตร์นี้ได้ถูกใช้ในหลายทางโดยจักรวรรดิที่มุ่งขยายดินแดนออกไป
มโนทัศน์ดังกล่าวยังมีการกล่าวถึงเป็นยุทธศาสตร์สำหรับการดำเนินการทางตลาดในทางเศรษฐศาสตร์เพื่อนำผู้เล่นส่วนมากออกจากตลาดแข่งขัน
การนัดหยุดงานทั่วไป
การนัดหยุดงานทั่วไป () เป็นการนัดหยุดงานโดยมวลชนที่จำเป็น (critical mass) ของกำลังแรงงานในนคร ภูมิภาค หรือประเทศ ขณะที่การนัดหยุดงานทั่วไปมีขึ้นเพื่อจุดประสงค์ทางการเมือง ทางเศรษฐกิจหรือทั้งคู่ การนัดหยุดงานทั่วไปมีแนวโน้มได้รับแรงผลักดันจากความเห็นพ้องต้องกันในอุดมการณ์หรือชนชั้นของผู้เข้าร่วม นอกจากนี้ การนัดหยุดงานทั่วไปยังมีลักษณะของการมีส่วนร่วมของกรรมกรในกลุ่มคนที่ทำงาน และมีแนวโน้มข้องเกี่ยวกับทั้งชุมชน การนัดหยุดงานทั่วไปได้รับความนิยมเพิ่มขึ้นและลดลงตั้งแต่กลางคริสต์ศตวรรษที่ 19 และเป็นลักษณะของการนัดหยุดงานครั้งสำคัญในประวัติศาสตร์หลายครั้ง
PSR B1257+12 A
PSR B1257+12 A เป็นดาวเคราะห์นอกระบบที่อยู่ห่างจากโลกประมาณ 980 ปีแสง ตั้งอยู่ในกลุ่มดาวหญิงสาว ดาวเคราะห์นี้นับว่าเป็นวัตถุที่โคจรอยู่ด้านในสุดรอบพัลซาร์ PSR B1257+12 หรืออาจเรียกว่าเป็นดาวเคราะห์พัลซาร์ก็ได้ มวลของดาวเคราะห์นี้เท่ากับประมาณสองเท่าของมวลดวงจันทร์ของโลก นับถึงปี ค.ศ. 2005 ดาวเคราะห์ดวงนี้จัดว่าเป็นดาวเคราะห์ที่มีมวลน้อยที่สุดเท่าที่เรารู้จัก รวมทั้งดาวเคราะห์ในระบบสุริยะด้วย
55 ปู เอฟ
55 ปู เอฟ (ชื่อย่อ 55 Cnc f และเรียกอีกอย่างว่า Rho1 Cancri f) เป็นดาวเคราะห์นอกระบบที่อยู่ในวงโคจรของดาวฤกษ์ 55 ปู ในกลุ่มดาวปู โดยอยู่ห่างจากโลกประมาณ 41 ปีแสง เป็นดาวเคราะห์ที่เรารู้จักเป็นดวงที่สี่ (ตามระยะห่าง) จากดาวฤกษ์ 55 ปู และเป็นดาวเคราะห์ดวงแรกที่มีชื่อรหัสเป็น f
มู แท่นบูชา
มู แท่นบูชา (μ Ara, μ Arae) หรือที่มักเรียกตามการกำหนดใน Henry Draper Catalogue ว่า HD 160691 เป็นดาวฤกษ์ในแถบลำดับหลักประเภทดาวแคระเหลือง อยู่ห่างจากโลกประมาณ 50 ปีแสง โดยอยู่ในกลุ่มดาวแท่นบูชา ดาวดวงนี้มีระบบดาวเคราะห์ซึ่งเท่าที่ทราบในปัจจุบันมีทั้งหมด 4 ดวง ในจำนวนนี้ 3 ดวงมีมวลเทียบเท่าดาวพฤหัสบดี ดาวเคราะห์ดวงที่อยู่ด้านในสุดของระบบเป็น "ดาวเนปจูนร้อน หรือ ซูเปอร์เอิร์ธ" ดวงแรกที่ถูกค้นพบ
โทะ อะรุ ฮิกูชิ เอะ โนะ ซึอิโอะกุ
โทะ อะรุ ฮิกูชิ เอะ โนะ ซึอิโอะกุ ( โทะ อะรุ ฮิกูชิ เอะ โนะ ซึอิโอะกุ "ความทรงจำของกัปตันผู้นั้น" ) เป็นภาพยนตร์อนิเมะใน ค.ศ. 2011 สร้างจากนวนิยายแฟนตาซีในชื่อเดียวกันของ Koroku Inumura ออกฉายในโรงภาพยนตร์ญี่ปุ่นเมื่อน 1 ตุลาคม ค.ศ. 2011
"โทะ อะรุ ฮิกูชิ เอะ โนะ ซึอิโอะกุ" เป็นผลงานร่วมกันของสตูดิโอ Madhouse และTMS Entertainment กำกับโดย Jun Shishido โดยประกาศผู้ให้เสียงในภาพยนตร์เมื่อ 19 พฤษภาคม ค.ศ. 2011
เรื่องนี้กล่าวถึงชีวิตของชาร์ล คะริโนะ ผู้เป็นทหารรับจ้างต้อยต่ำแห่งราชอาณาจักร Levam จากวัยเด็กถึงผู้ใหญ่เขาถูกเหยีดผิวและเลือกปฏิบัติโดยเพื่อนร่วมชาติเพราะสืบเชื้อสายครึ่งหนึ่งมาจากต่างชาติและมีผมสีดำแตกต่างจากผู้อื่นอย่างเห็นได้ชัด ชาร์ลต่อสู้ปากกัดตีนถีบมาได้จนไต่เต้าเป็นนักบินเครื่องบินทะเลสำหรับขับไล่ลาดตระเวลาสองที่นั่งนามว่า Santa Cruz วันหนึ่งเขาได้รับหน้าที่สำคัญยิ่งให้บินเดี่ยว 12,000 กิโลเมตร ผ่านน่านน้ำศัตรู เพื่อนำหญิงสูงศักดิ์นามว่า Fana del Moral คู่มั่นของเจ้าชายไปส่งยังจุดหมาย บรรดาเครื่องบินอื่นที่ส่งมาปกป้องเขาในภารกิจนี้ถูกข้าศึกโจมตีแตกพ่ายไปสิ้น เพราะมกุฎราชกุมารส่งจดหมายรักถึง Fana ผ่านโทรเลขทหาร ความจึงล่วงรู้ถึงข้าศึก ชาร์ลโมโหโกรธาอย่างยิ่งเมื่อได้ทราบความนี้จาก Fana เพราะเห็นว่าเพื่อนร่วมฝูงบินของเขาต่างพลีชีพไปเพราะจดหมายโง่ๆ นั่น
ระหว่างการเดินทาง ชาร์ล และ Fana ใช้ชีวิตอยู่ร่วมกันหลายคืนและได้เผยความในใจแก่กัน หลังจากชาร์ลถูกยิงได้รับบาดเจ็บ Fana ก็ตัดผมสั้นและรับบทบาทในการต่อสู้กับข้าศึกด้วยในเวลากลางวัน ตกกลางคืนจึงได้พูดคุยกัน Fana จึงรู้ว่าแม่ของชาร์ลเคยเป็นพี่เลี้ยงของ Fana มาก่อน และ Fana ก็เคยมอบดอกไม้ให้แก่ชาร์ลในวัยเด็กที่ถูกคนอื่นข่มเหงรังแก แม่ของชาร์ลเสียชีวิตหลังจากถูกขับไล่ออกจากคฤหาสน์ของ Fana เธอเสียใจเป็นอย่างยิ่งที่รับรู้ถึงชะตากรรมของชาร์ลและรับรู่ว่าเป้าหมายของการเดินทางหาใช่เมืองหลวงแต่เป็นเกาะใกล้กับเมืองหลวงเพราะทางกองทัพจะส่งฝูงบินพิเศษมารับเพื่อออกข่าวไปว่าฝูงบินพิเศษเป็นผู้ช่วยชีวิตพระคู่หมั้น Fana ถึงกับขอให้พาเธอไปกับเขาด้วย เพราะไม่ต้องการใช้ชีวิตที่สูงศักดิ์อีกต่อไป
ในที่สุดเขาทั้งสองก็ถึงเกาะที่ตกลงกันไว้ ทหารชั้นผู้ใหญ่โยนถุงทองให้ชาร์ลอย่างหมูหมาเป็นค่าจ้างตอบแทนตามที่ตกลง มิหนำซ้ำยังยักยอกทองไปสองกำมือเสียด้วย เมื่อถูกกระทำย่ำยีเสียเช่นนี้ ชาร์ลจึงบินตามไปและโปรดทองที่เหลือบนท้องฟ้า เป็นการเฉลิมฉลองที่พระคู่หมั้นเข้าสู่พระนคร เป็นการยืนยันว่าเขายอมรับภารกิจครั้งนี้เพราะเป็นภารกิจช่วยชีวิตคน หาใช่เพื่อเงินที่กินไปสามชาติก็ไม่หมด
เมื่อจบภาพยนตร์ มีข้อความว่า Fanna ได้อภิเสกสมรสและรับการสถาปนาได้เป็นพระจักรพรรดินี ทรงอุทิศพระองค์เพื่อความสงบสุขและความสัมพันธ์อันดีระหว่างอาณาจักร Levam และ Amatsukami จนพระนามเลื่องลือระบือไป เป็นที่จารีกไว้ในประวัติศาสตร์ ส่วนชาร์ลนั้นก็หามีผู้ใดพบเห็นอีกเลย แม้ระเบียนประวัติทางของจักรวรรดิและของกองทัพก็ถูกทำลายไปเสียสิ้น
Private Charles Karino
Fana del Moral
การหาอายุจากคาร์บอนกัมมันตรังสี
การหาอายุจากคาร์บอนกัมมันตรังสี (, มักเรียกสั้นๆว่า การหาอายุคาร์บอน) เป็นวิธีการหาอายุจากธาตุกัมมันตรังสี" (radiometric dating) " รูปแบบหนึ่งโดยการใช้ปรากฏการณ์ธรรมชาติของ คาร์บอน-14 () ซึ่งเป็นธาตุกัมมันตรังสี เพื่อประมาณการอายุของวัสดุคาร์บอน-แบริ่ง ได้ถึงประมาณ 58,000 ถึง 62,000 ปี แบบหยาบ หรือ ยังไม่สามารถบ่งชี้ได้แน่ชัด การหาอายุคาร์บอนมักนำมาใช้บ่งบอกอายุของคาร์บอนระหว่าง "ช่วงก่อนปัจจุบัน(BP)" กับ "ช่วงปัจจุบัน" ตามที่กำหนดไว้คือปีคริสต์ศักราช 1950 ซึ่งเป็นอายุที่สามารถบ่งชี้ได้เพื่อเทียบกับวันตามปฏิทิน หนึ่งในสิ่งที่ใช้การคำนวณหาอายุของคาร์บอนมากที่สุดคือ การประมาณการอายุของซากสารประกอบอินทรีย์ที่ได้จากการขุดค้นทางโบราณคดี ในขณะที่พืชเปลี่ยนคาร์บอนไดออกไซด์() ในชั้นบรรยากาศ ด้วยการแยกอินทรียวัตถุตามขั้นตอนการสังเคราะห์ด้วยแสง เป็นการเพิ่มปริมาณของ ให้ใกล้เคียงกับระดับของไอโซโทปคาร์บอนในชั้นบรรยากาศ เมื่อพืชตายหรือถูกกินโดยสิ่งมีชีวิตอื่น"(ตัวอย่าง โดยมนุษย์หรือสัตว์อื่นๆ)" การสะสมของส่วนประกอบ หยุดตัวลง และวัตถุลดลงตามอัตราเลขชี้กำลังเนื่องจากการย่อยสลายธาตุกัมมันตรังสีของ จากการเปรียบเทียบอัตราส่วนคงเหลือของ ของวัตถุตัวอย่างเมื่อเปรียบเทียบจาก ในชั้นบรรยากาศ ช่วยให้สามารถประเมินอายุของวัตถุตัวอย่างได้
เทคนิคการหาอายุของคาร์บอนนี้ได้รับการพัฒนาโดยWillard Libby และเพื่อนร่วมสถาบันศึกษาของเขาที่มหาวิทยาลัยชิคคาโก้ในปีค.ศ. 1949
ธาตุคาร์บอนมีสถานะคงที่ 2 สถานะคือ ไอโซโทปปลอดรังสีได้แก่ คาร์บอน-12 และ คาร์บอน-13 และไอโซโทปที่ไม่เสถียรคือ คาร์บอน-14 () ซึ่งหลงเหลือตกค้างอยู่บนโลก คาร์บอน-14 มีอายุสัมพัทธ์ของครึ่งชีวิตประมาณ 5,730 ปี กล่าวคือจำนวนโมเลกุลของคาร์บอน-14 จะเหลือครึ่งหนึ่งเมื่อมีอายุครบ 5,730 ปีจากกระบวนการย่อยสลายของธาตุกัมมันตรังสี
ทะลุเวลา อึดล่าอึด
ทะลุเวลา อึดล่าอึด () เป็นภาพยนตร์แนววิทยาศาสตร์-แอคชั่น เขียนบทและกำกับโดยไรอัน จอห์นสัน นำแสดงโดยบรูซ วิลลิส, โจเซฟ กอร์ดอน-เลวิตต์ และเอมิลี่ บลันท์ เนื้อหาเกี่ยวข้องกับการเดินทางข้ามเวลาและกลุ่มองค์กรอาชญากรรม ภาพยนตร์เรื่องนี้ได้รับเลือกให้ฉายเปิดตัวในงานเทศกาลภาพยนตร์นานาชาติที่เมืองโทรอนโต ประเทศแคนาดา
สำหรับประเทศไทย "ทะลุเวลา อึดล่าอึด" ถูกจัดให้เป็นภาพยนตร์ที่เหมาะสำหรับผู้ชมอายุ 18 ปีขึ้นไปโดยเข้าฉายในวันที่ 11 ตุลาคม 2555ในวันที่ 4 ตุลาคม 2555 ภาพยนตร์เรื่องนี้ได้รับ 94% "Certified Fresh" จากเว็บ Rotten Tomatoes โดยในขณะนั้นมี 206 คำวิจารณ์ และได้รับคะแนน 8.2 จากเต็ม 10 ส่วนเว็บ Metacritic นั้น ภาพยนตร์เรื่องนี้ได้คะแนน 84 จากเต็ม 100 โดยมี 44 คำวิจารณ์ในขณะนั้น
"ทะลุเวลา อึดล่าอึด" ได้รับรางวัลชนะเลิศ ดังนี้:
หมู่บ้านฮอลันดา
บ้านฮอลันดา หรือ หมู่บ้านของชาววิลันดา (ชาวฮอลันดา) ซึ่งถูกก่อตั้งขึ้นในสมัยกรุงศรีอยุธยาเมื่อปี พ.ศ. 2177 หรือ ปี ค.ศ. 1634 โดยตั้งอยู่บริเวณริมแม่น้ำเจ้าพระยา ติดกับอู่ต่อเรือขนาดใหญ่ ตำบลสวนพลู อำเภอพระนครศรีอยุธยา จังหวัดพระนครศรีอยุธยา ในปัจจุบันได้มีการสร้างพิพิธภัณฑ์บ้านฮอลันดาขึ้นในบริเวณที่เป็นบ้านฮอลันดาเดิม เพื่อเป็นศูนย์ข้อมูลประวัติศาสตร์เพื่อการศึกษาและเรียนรู้เกี่ยวกับสัมพันธไมตรีระหว่างประเทศไทยและประเทศเนเธอร์แลนด์
ในสมัยอยุธยา ชาวสยามใช้คำว่า "วิลันดา" หมายถึง เนเธอร์แลนด์หรือชาวดัตช์ มาจากคำภาษามลายูว่า "โอรังเบอลันดา" หมายถึง ชาวดัตช์ในชวาและที่อื่น ๆ ในหมู่เกาะอินเดียตะวันออก (อินโดนีเซียในปัจจุบัน) คำว่า "เบอลันดา" เองอาจมาจากคำภาษาโปรตุเกสว่า "ออลันดา" (ฮอลแลนด์)
ชาววิลันดาหรือชาวฮอลันดานั้นเป็นชาวต่างชาติที่เข้ามาเจริญสัมพันธไมตรีกับสยามอย่างเป็นทางการครั้งแรกในปี พ.ศ. 2147 (ค.ศ. 1604) ตรงกับปลายช่วงรัชสมัยของสมเด็จพระนเรศวรมหาราช ต่อมาใน พ.ศ. 2151 (ค.ศ. 1608) จึงได้รับพระบรมราชานุญาตจากสมเด็จพระเอกาทศรถให้ตั้งสถานีการค้าแห่งแรก ซึ่งเชื่อว่าตั้งอยู่ทางด้านใต้ภายในเกาะเมือง แต่มีพื้นที่จำกัด ใน พศ. 2177 (ค.ศ. 1634) สมเด็จพระเจ้าปราสาททองทรงตอบแทนการที่วีโอซี (VOC หรือ Dutch East India Company) ให้ความช่วยเหลือทางการทหารด้วยการส่งเรือไปช่วยกองทัพสยามในกรณีพิพาทกับปัตตานี โดยพระราชทานที่ดินผืนใหญ่สำหรับก่อตั้งสถานีการค้า ซึงติดแม่น้ำเจ้าพระยาและอยู่นอกเกาะเมือง สะดวกต่อการขนถ่ายสินค้าขึ้นลงเรือเป็นอย่างมาก
บ้านฮอลันดาในปัจจุบันได้ถูกสร้างขึ้นใหม่เพื่อเป็นศูนย์ข้อมูลประวัติศาสตร์ระหว่างราชอาณาจักรไทยและราชอาณาจักรเนเธอร์แลนด์ บอกเล่าความเป็นมาเมื่อครั้งอดีตของการเข้ามาตั้งถิ่นฐานการทำการค้า และวิถีความเป็นอยู่ของชาวฮอลันดาในประเทศไทย รวมถึงความสัมพันธ์กับชาวไทย บ้านฮอลันดาตั้งอยู่บนพื้นที่ซึ่งครั้งหนึ่งเคยเป็นที่ตั้งของสถานีการค้าบริษัทอินเดียตะวันออกของฮอลันดา (หรือเรียกว่า เฟโอเซ) และชุมชนที่ประกอบด้วยชาวฮอลันดาและผู้คนเชื่อชาติอื่น
ในวาระเฉลิมฉลอง 400 ปี ความสัมพันธ์ไทย-เนเธอร์แลนด์ เมื่อปี พ.ศ. 2547 (ค.ศ. 2004) สมเด็จพระราชินีนาถเบียทริกซ์แห่งเนเธอร์แลนด์และเจ้าชายวิลเลม-อเล็กซานเดอร์ เจ้าชายแห่งออเรนจ์ เสด็จพระราชดำเนินพร้อมสมเด็จพระเทพรัตนราชสุดาฯสยามบรมราชกุมารี ทรงเยือนที่ตั้งของบ้านฮอลันดาซึ่งกรมศิลปากรได้ทำการขุดค้นและขุดแต่งส่วนที่เหลืออยู่ของสถานีการค้าวีโอซี สมเด็จพระราชินีนาถเบียทริกซ์พระราชทานพระราชทรัพย์ส่วนพระองค์เพื่อการก่อตั้งศูนย์ข้อมูลและจัดแสดงนิทรรศการ เป็นอนุสรณ์แสดงสัมพันธภาพอันยั่งยืนระหว่างสองประเทศ
สกุลเขากวางอ่อน
สกุลเขากวางอ่อน หรือฟาแลนน็อปซิส ("Phalaenopsis") เป็นสกุลของกล้วยไม้ พบได้ทั่วไปในประเทศพม่า ไทย ลาว มาเลเซีย อินโดนีเซีย ฟิลิปปินส์ และหมู่เกาะใกล้เคียงในมหาสมุทรแปซิฟิก รวมทั้งตอนเหนือของทวีปออสเตรเลีย จึงกล่าวได้ว่ามีการกระจายพันธุ์อยู่ในทวีปเอเชีย
ฟาแลนน็อปซิสเป็นกล้วยไม้ที่เจริญเติบโตขึ้นทางยอด (Monopodial) ต้นสั้น ใบกว้างค่อนข้างรี หนา และอวบน้ำ รากค่อนข้างใหญ่ ช่อดอกยาว ปกติจะมีใบติดอยู่กับลำต้น 5-6 ใบ และถ้าหากต้นสมบูรณ์ก็สามารถมีใบมากกว่านี้ ดอกบานทนนาน 2-3 สัปดาห์ หรืออาจเป็นเดือน
ฟาแลนน็อปซิสเป็นกล้วยไม้ที่มีเหมาะกับสถานที่ทำงาน เนื่องจากมีคุณสมบัติคายออกซิเจนในเวลากลางคืน สามารถดูดสารพิษจำพวกแอลกอฮอล์และสารที่ระเหยจากพริ้นเตอร์ เครื่องถ่ายเอกสาร และสีทาอาคารได้
รติพันธ์ พันธ์พินิจ
รติพันธ์ พันธ์พินิจ (ชื่อเดิม: เจนนี่ พันธ์พินิจ) เป็นลูกครึ่งไทย-อิตาเลียน อดีตนักร้องจากค่ายเมโลดิก้าสังกัดอาร์เอส เจ้าของผลงานเพลง "10 ข้อห้าม" และเพลง "ไม่มีตัวตน" ที่โด่งดังในปี 2549
เป็นพี่สาวแท้ๆ ของ จามิล่า พันธ์พินิจ ในปี 2555 เจนนี่ได้เข้าประกวดในรายการ "The Voice Thailand" ทางช่อง 3 และในปัจจุบันเธอเข้ารอบ 8 คนสุดท้ายจากเวที เดอะสตาร์ ค้นฟ้าคว้าดาว ปี 12 (หมายเลข 4)
เจนนี่ รติพันธ์ พันธ์พินิจ หรือ เจนนี่ เดอะสตาร์ 12 เกิดเมื่อวันที่ 13 กันยายน พ.ศ. 2533 จบการศึกษาจาก คณะสถาปัตยกรรมศาสตร์ จุฬาลงกรณ์มหาวิทยาลัย มีน้องสาวแท้ๆ 1คนคือ จามิล่า พันธ์พินิจ(มิล่า) นักร้องสาวจากค่ายกามิกาเซ่ ในเครืออาร์เอส และมีน้องชายอีกคน ชื่อจูจู้
ซึ่งเจนนี่เล่าประวัติการทำงานในวงการให้ฟังว่า "เจนนี่เข้าวงการด้วยวัยเพียง 2 ขวบค่ะ ด้วยการถ่ายโฆษณามาเรื่อยๆ ตั้งแต่ 2 ขวบ ไม่ว่าจะเป็นโฆษณาหรืองานภาพนิ่ง งานแรกนี่จะเป็นดูเม็กซ์ ก็มีงานหนึ่งที่ถ่ายตอนเด็กๆ แล้วหลายๆ คนอาจจะยังจำได้ ก็เป็นงานแม็คโดนัลด์ ที่จะมีเด็ก ผมหยิกๆ อ้วนๆ หน่อยที่เข้าไปหอมแก้มแม็คโดนัลด์อ่ะค่ะ นั่นแหละเจนนี่ นานมากๆแล้วแต่ยังออนแอร์อยู่ค่ะ ก็ถ่ายพวกนั้นมาเรื่อยๆ หลังจากนั้นก็ได้เข้าประกวดร้องเพลงที่แฟชั่นไอร์แลนด์ แล้วพี่ที่อาร์เอสเป็นกรรมการ ชื่อว่าพี่ก้อง อยู่ฝ่ายแคสติ้ง แล้วก็เลยมาติดต่อว่าเจนนี่สนใจมาเทสต์เสียงมั้ย เจนนี่ก็โอเค เลยมาเทสต์ แล้วก็เทสต์ผ่านค่ะ ก็เลยได้มาทำเพลงที่อาร์เอสค่ะ"
ซึ่งการทำอัลบั้มแรกใช้เวลานานกว่า 2 ปีเต็ม อัลบั้มนี้ชื่ออัลบั้มว่า "J N E" โดยเปิดตัวด้วยเพลง "ไม่มีตัวตน" ซิงเกิลเปิดตัวของเธอก็ได้รับการต้อนรับเป็นอย่างดี ต่อด้วยเพลงเร็ว "มูฟ" และเพลงช้าซึ้งๆอีก1เพลง "10 ข้อห้าม" (วางแผงเมื่อ พ.ศ. 2549)
ในปีเดียวกัน เจนนี่ได้มีผลงานเพลงอัลบั้มเฉพาะกิจร่วมกับศิลปินอาร์เอส ได้แก่ ณพชร ว่องชาญกิจ(พดด้วง), วงไอน้ำ, จีระนันท์ กิจประสาน(เม), อภิรดี อริยะสัจจธรรม(แอมมารี่), ศิริมาศ ชื่นวิทยา(เอ้), ปาน ธนพร, เกิร์ลลีเบอร์รี, วิด ไฮเปอร์, ภัครมัย โปรตระนันท์(ตอง), โฟร์-มด และอีกมากมาย คืออัลบั้ม "ลูกของพ่อ" อัลบั้มเฉพาะกิจเนื่องในวันพ่อ
หลังจากหมดสัญญากับทางค่ายอาร์เอส และได้หายไปจากวงการนั้น เพราะเป็นช่วงที่เธอศึกษาต่ออย่างเต็มที่ ในปีพ.ศ. 2555 เจนนี่ กลับมาฮือฮาอีกครั้งกับการเข้าประกวดในรายการ "The Voice Thailand" ซีซั่นแรก (พ.ศ. 2555) ภายใต้ทีมโค้ชแสตมป์ (อภิวัชร์ เอื้อถาวรสุข)
ในปีพ.ศ. 2559 เจนนี่ก็ได้เข้าออดิชั่นในรายการ เดอะสตาร์ ค้นฟ้าคว้าดาว ปี 12 และติด 1 ใน 8 คนสุดท้ายของเวทีการประกวด ระหว่างที่เข้ารับการประกวด เธอทำคะแนนได้ดีมาก และทุกโชว์ของเธอ เธอทำอย่างเต็มที่ แต่เธอตกรอบเป็นคนที่ 3 ของการประกวด หลังจากที่ได้ประกวดเวทีเดอะสตาร์ เจนนี่เป็นที่รู้จักในวงกว้างมากขึ้น
วัดสมณานัมบริหาร
วัดสมณานัมบริหาร เป็นวัดมหายานในสังกัดคณะสงฆ์อนัมนิกายแห่งประเทศไทย ตั้งอยู่ริมคลองผดุงกรุงเกษม แขวงสี่แยกมหานาค เขตดุสิต กรุงเทพมหานคร เป็นที่บรรจุอัฐิธาตุขององสรภาณมธุรส (บ๋าวเอิง)  ซึ่งที่เคารพบูชาของบุคคลทั่วไป
เดิมชื่อ วัดเกี๋ยงเพื้อกตื่อ ชาวญวนที่อพยพมาพึ่งพระบรมโพธิสมภารในรัชสมัยของพระบาทสมเด็จพระนั่งเกล้าเจ้าอยู่หัว เป็นผู้สร้างขึ้น ต่อมาในปี พ.ศ. 2449 พระบาทสมเด็จพระจุลจอมเกล้าเจ้าอยู่หัว ได้ทรงพระกรุณาโปรดเกล้าฯ พระราชทานนามวัดใหม่ว่า วัดสมณานัมบริหาร
กลีเซอ 317 บี
กลีเซอ 317 บี เป็นดาวเคราะห์นอกระบบ ที่อยู่ห่างออกไปจากโลกประมาณ 50 ปีแสง โดยอยู่ในกลุ่มดาวเข็มทิศ เป็นดาวที่ประกาศไว้ในปี ค.ศ. 2007 เป็นดาวที่โคจรอยู่ในวงโคจรของดาวแคระแดง คือ กลีเซอ 317 เป็นวงโคจรดาวแก๊สยักษ์มีประมาณ 95% ระยะห่างระหว่างโลกกับดวงอาทิตย์
ฟรานซิส เบคอน
ฟรานซิส เบคอน ไวส์เคานท์แห่งเซนต์อัลบันที่ 1 () (22 มกราคม ค.ศ. 1561 – 9 เมษายน ค.ศ. 1626) เป็นนักปราชญ์ รัฐบุรุษ นักวิทยาศาสตร์ นักกฎหมาย และนักเขียนชาวอังกฤษ เป็นอธิบดีศาลสูงสุดของอังกฤษ เบคอนเป็นที่รู้จักในฐานะผู้คิดค้นประสบการณ์นิยม (empiricism)
83 สิงโต บีบี
83 สิงโต บีบี ยังเป็นหมวดหมู่ของ เอชดี 99492 บี หรือย่อว่า 83 Leo Bb เป็นดาวเคราะห์นอกระบบที่อยู่ห่างจากโลกประมาณ 58 ปีแสง อยู่ในกลุ่มดาวสิงโต เป็นดาวเคราะห์ที่ค้นพบในปี ค.ศ. 2005 โดยทีมโครงการสำรวจดาวเคราะห์นอกระบบลิค-คาร์เนกี้ โดยใช้ดอปเลอร์ สเปกโทรสโกวิธีการในการตรวจสอบของดาวเคราะห์ โคจรอยู่ในวงโคจรใกล้รอบดาวฤกษ์ประมาณ 17 วัน
MOA-2007-BLG-192Lb
MOA-2007-BLG-192Lb บางครั้งจะเรียกสั้นๆว่า MOA-192 b เป็นดาวเคราะห์นอกระบบที่อยู่ห่างจากโลกประมาณ 3,000 ปีแสง อยู่ในกลุ่มดาวคนยิงธนู ดาวดวงนี้ค้นพบการโคจรรอบดาวแคระน้ำตาล หรือมวลต่ำ MOA-2007-BLG-192L โดยมีมวลประมาณ 3.3 เท่าของโลก และเป็นหนึ่งในดาวเคราะห์นอกระบบที่เล็กที่สุดเท่าที่ทราบมา มันถูกพบเมื่อเกิดจากไมโครเลนส์ของแรงโน้มถ่วง เหตุการณ์ในวันที่ 24 พฤษภาคม ค.ศ. 2007 ซึ่งได้รับการตรวจพบว่าเป็นส่วนหนึ่งของหอสังเกตการณ์ไมโครเลนส์ในดาราศาสตร์ ในการสำรวจที่หอดูดาวมหาวิทยาลัยเมานต์จอห์น ในประเทศนิวซีแลนด์
เป็นระบบดาวเคราะห์หลักที่มีขนาดเล็กเช่นกัน ที่ประมาณ 6% ของมวลดวงอาทิตย์ มันอาจจะเป็นขนาดเล็กเกินไปที่จะรักษาปฏิกิริยาฟิวชัน ทำให้ประกายรางเป็นดาวแคระน้ำตาล นอกจากนี้ระยะทางโดยประมาณที่คาดการณ์ระหว่าง MOA-2007-BLG-192Lb และหลักคือประมาณ 0.62 หน่วยดาราศาสตร์ ซึ่งหมายความว่าดาวเคราะห์ก่อตัวขึ้นอาจจะมีจำนวนมากของน้ำแข็งและก๊าซมากขึ้นเช่น ดาวเนปจูน (ดาวเคราะห์น้ำแข็งยักษ์) ในองค์ประกอบมากกว่าโลก (ดาวเคราะห์คล้ายโลก) ตามอ้างอิงจากนักดาราศาสตร์ เดวิด เบนเนตต์ ของมหาวิทยาลัยนอเตอร์เดม
สมคิด พงษ์อยู่
สมคิด พงษ์อยู่ เกิดวันที่ 28 ตุลาคม พ.ศ. 2520 ที่จังหวัดกาญจนบุรี ประเทศไทย เป็นทั้งลูกพี่ลูกน้องและผู้ฝึกสอนฟันดาบสากลให้แก่วีระเดช โคธนี ผู้ซึ่งได้รับสองเหรียญทองแดงให้แก่ทีมชาติเยอรมนี ในโอลิมปิกฤดูร้อน 2000 ที่ซิดนีย์
ปัจจุบัน สมคิด พงษ์อยู่ ทำหน้าที่ช่วยเหลือสมาคมฟันดาบสมัครเล่นแห่งประเทศไทย โดยการเป็นผู้ฝึกสอนแก่นักฟันดาบสากลทีมชาติ
สมคิด พงษ์อยู่ เติบโตขึ้นมาในฐานะยากจน เมื่อเขาอายุได้ 2 ขวบ มารดาของเขาได้เสียชีวิตลงเนื่องด้วยการคลอดน้องชาย จากนั้น เมื่อเขาอายุได้ 6 ขวบก็ได้ตามน้าของเขาไปอยู่ที่ประเทศเยอรมนีในฐานะบุตรบุญธรรม ซึ่งเขาเติบโตพร้อมกับวีระเดช โคธนี ผู้เป็นลูกพี่ลูกน้อง
สมคิดเริ่มเรียนฟันดาบสากลเมื่ออายุได้ 13 ปี ซึ่งถือเป็นการเริ่มต้นที่ช้ามาก อีกทั้งเขาถูกจำกัดให้ออกจากการแข่งขันของเยอรมันเนื่องด้วยสถานะชาวไทย ส่งผลให้เขาหมดกำลังใจในการเข้าแข่งขัน และหันไปเป็นผู้ฝึกสอนฟันดาบให้แก่เยาวชนแทน
เมื่อ พ.ศ. 2537 เขาได้มีโอกาสเข้าแข่งขันในรายการไทยแลนด์โอเพ่นแอ็คทีฟครั้งที่ 3 ในฐานะชาวไทย ที่ซึ่งเขาได้ต่อสู้กับเกาหลีและฮังการี แล้วได้อันดับ 9 ในภายหลัง เขาจึงเป็นตัวแทนทีมชาติไทยในการเข้าแข่งขันกีฬาซีเกมส์ แต่แล้ว เขาก็พลาดการแข่งขันเอเชียนเกมส์ เนื่องด้วยผู้ฝึกสอนของเขาที่มีชื่อว่า เอเบอร์ฮาร์ด เมล เกิดป่วยอย่างรุนแรงจนอาจถึงแก่ชีวิต สมคิดจึงรับหน้าที่เป็นผู้ฝึกสอนให้แก่ ปีเตอร์ คูลาสซา แทน แล้วปีเตอร์ก็ได้เป็นแชมป์ของเยอรมันในเวลาต่อมา หนึ่งเดือนหลังจากนั้น สมคิดก็ได้เป็นแชมป์ของประเทศไทย และมีโอกาสร่วมแข่งขันในรายการเวิลด์คัพ รวมถึงได้รับรางวัลเหรียญทองจากการแข่งขันเอเชียนเกมส์ 1998 ที่กรุงเทพมหานคร ก่อนที่จะหันกลับไปเป็นผู้ฝึกสอนฟันดาบสากลดังเดิมในภายหลัง
เมื่อครั้งที่เอเบอร์ฮาร์ด เมล ลาออกจากการเป็นผู้ฝึกสอน สมคิดก็ได้รับหน้าที่เป็นผู้ฝึกสอนให้แก่วีระเดช โคธนี นักฟันดาบสองเหรียญทองแดงโอลิมปิก
นอกจากนี้ สมคิดยังเป็นผู้ฝึกสอนทีมฟันดาบสากลหญิงทีมชาติไทย ที่เข้าแข่งขันในฟันดาบสากลเยาวชนชิงแชมป์เอเชียรายการ ดิเอเชียนจูเนียร์แอนด์คาเดตเฟนซิงแชมเปี้ยนชิพ 2012 โดยพวกเธอได้รับเหรียญเงินในประเภทเซเบอร์
แนปา (รัฐแคลิฟอร์เนีย)
แนปา () เป็นเมืองในสหรัฐอเมริกา เป็นเคาน์ตีซีตของแนปาเคาน์ตี รัฐแคลิฟอร์เนีย จากข้อมูลปี ค.ศ. 2010 มีประชากร 76,915 คน เป็นเมืองใหญ่เป็นอันดับ 100 ของรัฐแคลิฟอร์เนีย เมืองนี้ตั้งขึ้นในปี ค.ศ. 1872
อัลกุรนะฮ์อัสเซาดาอ์
อัลกุรนะฮ์อัสเซาดาอ์ (; ) เป็นภูเขาในประเทศเลบานอนในทิวเขาเลบานอน เป็นจุดสูงที่สุดของประเทศ มีความสูง 3,088 เมตร เหนือระดับน้ำทะเลปานกลาง ที่ความสูง 1,800 ม. ปกคลุมด้วยหิมะตลอด 4 เดือนต่อปี และที่ความสูงมากกว่า 2,500 ม. ปกคลุมด้วยหิมะ 6 เดือนต่อปี
ชาวบาสก์
ชาวบาสก์ (, , ) เป็นชนเผ่าหนึ่งอาศัยอยู่ทางตะวันตกของเทือกเขาพิเรนีส บนชายฝั่งอ่าวบิสเคย์และข้ามไปถึงทางตอนเหนือ-กลางของประเทศสเปน และทางใต้-ตะวันตกของประเทศฝรั่งเศส พวกบาสก์โดยทั่วไปเป็นพวกนับถือศาสนาคริสต์ที่เคร่งมากและมีภาษาเป็นของตนเองซึ่งแตกต่างจากสเปนและฝรั่งเศส
ชาวสเปน
ชาวสเปน (; ) มีสองความหมาย ความหมายทั่วไปคือ คนพื้นเมืองที่อยู่ส่วนใดส่วนหนึ่งของประเทศสเปน นอกจากนั้นยังมีความหมายด้านกฎหมาย คือบุคคลที่ถือสัญชาติสเปน ในประเทศสเปนนั้นมีชนเผ่าและผู้นับถือศาสนาที่หลากหลาย สะท้อนถึงประวัติศาสตร์ความซับซ้อนของประเทศ ภาษาอย่างเป็นทางการคือ ภาษาสเปน (คาสตีล) ซึ่งเป็นภาษาของสเปนแถบเหนือ-กลาง แต่ละท้องถิ่นมีภาษาเฉพาะกลุ่ม ภาษาที่พูดในสเปนนั้นเป็นกลุ่มภาษาโรมานซ์ (ยกเว้นภาษาบาสก์)
ส่วนชาวสเปนนอกประเทศสเปนที่อพยพออกไปจากสเปนนั้น โดยมากมักอยู่ในลาตินอเมริกา
วัลลภ โพทะยะ
วัลลภ โพทะยะ (1 เมษายน พ.ศ. 2485 — ) เป็นศิลปินเขียนภาพและอดีตนักกีฬายิงธนูชาวไทย ซึ่งมีส่วนร่วมในการแข่งขันโอลิมปิกฤดูร้อน 1976 ที่มอนทรีออล ที่ประเทศแคนาดา และได้อันดับที่ 35 ของการแข่งขันยิงธนู รวมทั้งเป็นผู้รับรางวัลเหรียญทองแดงจากการแข่งขันซีเกมส์ 1977 ที่ประเทศมาเลเซีย
วัลลภ โพทะยะ ยังเป็นกรรมการผู้จัดการของบริษัทเลมอนทรีจำกัด ตลอดจนเคยเป็นครูสอนศิลปะ ที่โรงเรียนกรุงเทพคริสเตียนวิทยาลัย ผลงานที่ยิ่งใหญ่ที่สุดของ วัลลภ โพทะยะ คือการออกแบบตราสัญลักษณ์การแข่งขันฟุตบอลจตุรมิตรสามัคคี ซึ่งยังคงใช้อยู่จนถึงปัจจุบัน